8/11/2020 4:49:00 PM 109 جار خوێندراوەتەوە\nهاتنە پێشەوەی كازمی بۆ پێگەی كەسی دەسەڵاتداری یەكەمی عێراق، لێكدانەوەی جۆراوجۆری بەدوای خۆیدا هێنا . هەندێ پێیان وایە بەسەرۆك وەزیران بوونی كازمی ئاماژەیە بە بەسەرچوونی قۆناغێك‌و پێنانە ناو قۆناغێكی نوێوە.\nقۆناغێ نەوەیەكی نوێ‌ی سیاسەتكارە عێراقیەكان دێنێتە پێشەوە و دەبنە شوێنگرەوەی نەوەی ئێستای سیاسەتكارە تەقلیدی و گەندەڵ‌و مشەخۆر و مافیاكان. بەڵام بە بیروڕای ئێمە ئەم لێكدانەوە زیاد لە پێویست گەشبینانەیە، تا ڕادەیەك حەز‌و ئاوات تێكەڵ بە شرۆڤە‌و بەرەنجامگیرییەكان كراوە. چونكە بەرەنجامی خوێندنەوەیەكی هەمەلایەنە واقیعی مێژوویی و هەنوكەیی عێراق‌و ئالۆزیەكانی ناوی‌و كێشەی بەدەوڵەتبوون لەم وڵاتەدا نیە.\nبە حوكمی ئەوەی بەشێ لە كێشەكانی عێراق بونیادین و پەیوەندییان بە پێكهاتن‌ومێژوو و ناهارمۆنی خودی قەوارەی عێراق‌و ناسنامە بەزۆر بەیەکەوەلکاوو پەرتبووەكەیەوەهەیە.\nلە ڕوویەكی ترەوە مێژووی عێراق پێمان دەڵێت ، كە بڕینی قۆناغەكان و بوونی قۆناغێكی راگوزەر، بەو خەسڵەتانەی پێ‌ی دەناسرێتەوە لەم وڵاتەدا هەروا كارێكی سانا نیە، هەر بۆیە زۆرجار دەبینین قۆناغە بە كاتی و راگوزەرە وەسفكراوەكان بوون بە دۆخی ئاسایی‌و بەردەوام‌و، كێشەكانیان لەڕیشەوە چارەسەر نەكردووە بەڵكو كێشەی نوێشیان خستۆتە سەر كێشە و ئاریشەكانی تر‌و قەوارەی عێراقیان بەرەو هەڵوەشاندنەوە بردووە. كازمی و رۆڵە چاوەڕوانكراوەكەشی دەبێت لەچوارچێوەی هەمان سیاقدا بخوێنینەوە. وەك رووداوێكی دابڕاوی سیاسی سەیری نەكەین و داوەری دەربارەی نەكەین . بۆ ئەوەی بنمیچی چاوەڕوانیەكان زیاد لەپێویست لەم كاراكتەرە سیاسیە بەرز نەكەینەوە و هەڵسەنگاندنی هەڵەی بۆ نەكەین‌و گرەوی هەڵەشی لەسەر نەكەین.\nچونكە ئەگەر ئەگەرێكی بەردەمی تا ڕادەیەك سەركەوتن بێت لە ئەنجامدانی هەندێ چاكسازی‌و بەدیهێنانی بەشێ لە دروشمەكانی و بەوەش تەوزیفەكانی ناڕەزایی شەقام‌و پێویستی كۆماری ئیسلامی ئێران بە قازانجی ئەجینداكانی خۆی، ئەوا ئەگەر‌و سیناریۆیەكی تر شكستخواردنیەتی، چونكە ئەوەی ئەمی هێناوەتە سەر تەختی دەسەڵات تەنها شەقام‌و گەندەڵی‌و پێویستی عێراق بە چاكسازی‌و بنیاتنانەوە نیە، بەڵكو پێویستی هەریەك لە ئەمریكا‌و كۆماری ئیسلامی ئێرانیشە . دەكرێت شەقامیش بە ئاراستەی پێچەوانە دژی بەكار بھێنرێت. ئەمریكییەكان و بەتایبەتیش كۆماریەكان و ترەمپی پاڵێوراوی سەرۆكایەتیان پێویستیان بە هاتنە پێشەوەی كازمی بوو. بۆ ئەوەی لەڕێ‌ی ئەوەوە رێككەوتننامە ستراتیژیە كۆنەكەیان لەگەڵ عێراق نوێ بكەنەوە‌و وێنای سەركەوتنێكی ئەمریكا‌و پاشەكشەی نفوزی ئێرانیش لە عێراقدا وێنا بكەن‌و بەوەش بۆ هەڵبژاردنەكان سوودی لێ وەربگرن. یاخود لانی كەم عێراق و رۆژهەڵاتی ناوەڕاست نەبنە سەرچاوەی نیشاندانی لاوازیان‌و كاریگەری خراپی بۆسەر چارەنووسی ترەمپ نەبێت. یان ئەگەر بەرژەوەندیان لە زەبر وەشاندن لە ئێران بێت، دۆخە نوێکە بکەن بە پاساو. لەبەرامبەردا ئێرانیەكانیش پێویستیان بە كازمیە و چاو لەو دەستكەوتە مۆلەق‌و ناستراتیژییەی ئەمریكاییەكان دەپۆشن بەرامبەر بەدیهێنانی بەرژەوەندییە ئابوریەكانیان لەڕێ‌ی مۆڵەتدان بە عێراق بۆ مامەڵە كردن لەگەڵ كۆماری ئیسلامی ئێران‌و خستنە دەرەوەی سزا سەپێنراوەكان بەسەر تاراندا . ئەم لێكتێگەیشتنە ناڕاستەوخۆییەی نێوان تاران و واشنتۆنیش كاتیە. بەرەنجامی هەڵبژاردنەكانی ئەمریكا‌و بژاردە نوێكانی ئێران بۆ مامەڵەكردن لەگەڵ دەركەوتەكانی ئەو قۆناغە كاریگەری راستەوخۆیان بەسەر دۆخی عێراق‌و چارەنووسی كازمیەوە هەیە.\nلەڕاستیشدا لەگەڵ مانەوەی رژێمی ئێستای ئێران لەسەر دەسەڵات، ئاسان نیە بیر لە عێراقێ بكەینەوە، گۆڕانكاری قوڵ تیایدا ڕوویدابێت‌و هەژموونی ئەوی بەسەرەوە نەمابێت . گەر ئەم كارە پێویستی بە تەقاندنەوەی گەڕێكی نوێ‌ی شەڕی ناوخۆش هەبێت، وەك دوا بژاردە بۆ تێكەڵكردنی كارتەكان و بەسەر یەكدادانی هاوكێشەكان .\nخودی شەقامی ناڕازیش كە ڕۆڵی هەبووە لە هێنانە پێشەوەی كازمی و خۆشی وا وێنا دەكات، دەكرێت لەڕێ‌ی تەگەرە دروستكردن بۆ سەرۆك وەزیران‌و شكستپێهێنانی لە بەدەمەوەچوونی خواستە گرنگەكانی ئەوان و دروشمەكانی خۆی، وە لەباربردنی خەونی ئەنجامدانی هەڵبژاردنێكی پێشوەختەی پاك‌و بێگەرد‌و دادپەروەرانە ، دژ بە ئەو بەكار بێت‌و بەوەش ببێت بە كاراكتەرێك لەنێو كاراكتەرەكانی تردا ، ئەم ئەگەرەش بەدوور نازانرێت چونكە كازمی ئێستاشی لەگەڵدا بێت لەژێر رەحمەتی فراكسیۆنە پەرلەمانیەكان و مێلیشیاكانی هێزە كۆن‌و نەریتی و گەندەڵیەكانی عێراقدایە. لەوپەڕی باشیدا بەشێ لە گەندەڵەكانیان یان كەمتر گەندەڵەكانی پشتیوانی لێدەكەن. وەك رێكارێك بۆ بەهێزكردنی پێگەی جەماوەری و هەڵبژاردنی خۆیان و وێنا لە خۆ نیشاندانێ كە لە ریزی ئەو هێزە كۆنانە بێنە دەرەوە کە داوای رۆیشتن‌و گۆڕەپان چۆڵكردنیان لێدەكرێت.\nكەواتە ئەگەر لە روویەكەوە كازمی جێ‌ی ئومێد بێت، لە ڕویەكی ترەوە رەنگە نوێنەرایەتی دوایەمین هەوڵی شكستخواردووی چاكسازی و بیناكردنەوەی عێراق بكات. بە حوكمی ئەوەی عێراق تا ڕادەیەكی زۆر قۆناغی چاكسازیی تێپەڕاندووە و بە كردەوەش هەڵوەشاوەتەوە. ئەوەی ناهێڵێ بە فەرمی هەڵبوەشێتەوە خاوەن بەرژەوەندییە جیهانی و هەرێمایەتیەكانن ، چونكە ئەمریكیەكان لەكاتی خۆیدا‌و لەسەر حسابی كورد هەمان گرەویان لەسەر عەبادی كرد، گەرچی ئەو نەگەیشت بە دەسەڵات، بەبڕوای ئێمە ئەم گرەو كردنەش مەرج نیە ئامانجەكانی بێنێتە دی ، چاوپۆشینی كاتی ئێران‌و بەشێ لە میلیشیاکان و، نامە بۆناردنی لە ئێستادا كە هێڵە سوورەكان نەبەزێنێ . جگە لەوەی لە پێشەوە باسمان كرد رەنگە بۆ لەباربردنی دوایەمین ئومێدی ئەمریكیەكان بێت بە چاكسازی لە عێراقدا.\nواتە كۆماری ئیسلامی ئێران و هاوپەیمانەكانی شكستی سەرۆك وەزیرانی ئێستا بكەن بە شكستی ئەمریكا‌و كۆتایی هێنان بە هەوڵەكانی لە پێناو بیناكردنەوەی عێراق لە دەرەوەی هەژموونی ئەوان و لەسەر بناغەیەكی نوێ. تاكە شتێكیش لەباریدا بێت ئەم ئەگەرە لاوازەكان و شانسێكی گەورەتر بدات بە كازمی گۆڕانی رژێمە لە تاران.


ڕاپۆرت - وێنه : پێشمه‌رگه درێژه‌ی به‌سه‌ركه‌وتن داو له ده‌ربه‌ندیخانی برده‌وه\nڕاپۆرت - وێنه : باسكه‌ی پێشمه‌رگه ئاماده‌كاری بۆ خولی لاوانی كوردستان ده‌كات كلاسیكۆ بۆ ئه‌م سێ به‌رواره دواده‌خرێت پێنج یاریزانی پێشمه‌رگه له قۆناغی كۆتایدان هه‌واڵ - وێنه : پێشمه‌رگه دۆستانه له شێروانه‌ی برده‌وه خولی نایابی تۆپی ده‌ستی كچانی یانه‌كانی كوردستان به‌رێوه‌ده‌چێت پێشمه‌رگه یه‌كه‌می قۆناغی یه‌كه‌م بوو - هه‌ولێر سه‌ركه‌وتنه‌كانی شوڕته‌ی ڕاگرت كچانی سوڵاڤ بوونە پاڵەوانی تۆپی بالەی یانەكانی كەركووك پایسكیلسواری كچانی نه‌ورۆز ده ساڵه پاڵه‌وانی عێراقن پێشمه‌رگه‌ی سلێمانی له هه‌ولێری برده‌وه پێشمه‌رگه به‌ربه‌ستی شوڕته‌ی نه‌بڕی و هه‌ولێر له حه‌بانیه‌ی برده‌وه\nیاریه‌كانی خولی نایابی تۆپی پێی یانه‌كانی كوردستان به‌رده‌وامه و كاتژمێر 3:00 ی پاش نیوه‌ڕۆی ڕۆژی سێ شه‌ممه 9 / نیسانی 2019 هه‌فته‌ی 22ی یاریه‌كانی خوله‌كه به ئه‌نجامی دانی حه‌وت یاری به‌ڕێوه چوو .\nله یاریه‌كانی ئه‌و هه‌فته‌یه‌دا و له نێو جه‌ماوه‌رێكی به‌رچاودا یانه‌ی پێشمه‌رگه له‌سه‌ر یاریگه‌ی ئاشتی میوانداری له یانه‌ی ده‌ربه‌ندیخان كرد ، له‌و یاریه‌دا پلانه‌كانی دكتۆر یاسن مه‌ناف بۆ به‌ده‌ست هێنانی سێ خاڵی دیكه درێژه‌ی هه‌بوو دوایی ئه‌وه‌ی به پێكهاته‌یه‌كی دیاری كراو یاریه‌كه‌ی ئه‌نجام داو سه‌رئه‌نجام توانیان به گۆڵێكی بێ وه‌لاَم سێ خاڵی گرنگی دیكه به‌ده‌ست بهێنن و پله‌یه‌كی دیكه‌ی ڕیزبه‌ندی خۆیان نزیكتر بكه‌نه‌وه له پێشه‌نگ .\nله گێمی یه‌كه‌می یاریه‌كه‌دا یاریزانانی هه‌ردوو تیپ به ئاستێكی به‌رز بینران و هێرشه یه‌ك له‌دوایی یه‌كه‌كانی هێرش به‌رانی هه‌ردوو تیپ بۆ تۆمار كردنی گۆڵ په‌ستانی خسته سه‌ر هێڵی به‌رگری و گۆڵپارێزانی هه‌ردوو تیپ تا له خوله‌كی 37 ی گێمی یه‌كه‌م و دوایی ئه‌وه‌ی یاریزان جوامێر حه‌مه ئه‌مین له یانه‌ی پێشمه‌رگه توانی تاكه گۆڵی ئه‌و یاریه به‌هێزه تۆمار بكات و تا دوا خوله‌كه‌كانی یاریه‌كه‌ش ئه‌نجام به‌و شێوه‌یه و به گۆڵێك له به‌رژه‌وه‌ندی یانه‌ی پێشمه‌رگه مایه‌وه .\nبه‌و ئه‌نجامه‌ش تیپی تۆپی پێی یانه‌ی پێشمه‌رگه كۆی خاڵه‌كانیان بۆ 33 خاڵ به‌رز كرده‌وه و خۆیان گه‌یانده پله‌ی چواره‌می ڕیزبه‌ندی یانه‌كان .\nئه‌م بابه‌ته 1183 جار خوێنراوه‌ته‌وه\nپێنج یاریزانی پێشمه‌رگه له قۆناغی كۆتایدان\nپێشمه‌رگه یه‌كه‌می قۆناغی یه‌كه‌م بوو - هه‌ولێر سه‌ركه‌وتنه‌كانی شوڕته‌ی ڕاگرت\nپێشمه‌رگه میوانداری له شێروانه ده‌كات\nكچه نیشان شكێنه پاڵه‌وانه‌كانی كوردستان خه‌لاَت كران\nیه‌كه‌م هه‌ڵوێستی یانه‌ی وه‌رزشی پێشمه‌رگه بۆ بڕیاره‌كانی یه‌كێتی تۆپی پێی كوردستان\nكچه نیشان شكێنه‌كانی پێشمه‌رگه نازناوه‌كانیان له‌سه‌ر ئاستی تیم و تاك برده‌وه\nچاودێر و به‌ڵێن یه‌كه‌م و دووه‌م بوون\nیانه‌ی به‌له‌د پاشه‌كشه‌ی كرد - پێشمه‌رگه و شوڕته یاری لوتكه ئه‌نجام ده‌ده‌ن


دوای بڕانی کارەبا لە پارێزگاکانی عێراق دەستلەکارکێشانەوەی وەزیری کارەبا پەسەندکرا\nلە بەرەبەیانی ئەمڕۆ هەینییەوە تەزووی کارەبا لە زۆرینەی پارێزگاکانی عێراق و لەناویشیاندا بەغدادی پایتەخت بڕاوە و تائێستاش هۆکارەکەی نازانرێت، دوای ڕووداوەکە دەستلەکارکێشانەوەی وەزیری کارەبای عێراق لەلایەن سەرۆکوەزیرانەوە پەسەندکرا.\nلەدوای کوژانەوەی کارەبا لە زۆرینەی پارێزگاکانی عێراق نوسینگەی مستەفا کازمی سەرۆکوەزیرانی عێراق ڕایگەیاند، سزای ئەو بەرپرسانەی وەزارەتی کارەبا دەدات و لە پۆستەکانیان دووریاندەخاتەوە، ئەرکەکانیان پشتگوێ خستووە و کەمتەرخەمییان کردووە.\nلە ڕاگەیەندراوەکەدا هاتووە، کازمی بڕیاری دوورخستنەوەی بەڕێوەبەری گشتیی کۆمپانیای گواستنەوەی وزەی کارەبای داوە، بەهۆی پشتگوێخستن و کەمتەرخەمیکردن لە ئەرکەکانیدا، بووەتەهۆی کەوتنی هێڵی گواستنەوەی 400 کەی ڤی.\nهەروەها بڕیاری لێپسینەوەی و سزادانی بەشێک لەبەرپرسانی دیکەی وەزارەتی کارەبا و لێکۆڵینەوەی لە هۆکاری کەمبوونەوەی بڕی کارەبا و کێشەکانی کەرتی کارەبای داوە.\nڕۆژی سێشەممەی ڕابردوو ماجید حەنتوش وەزیری کارەبای عێراق دەستلەکارکێشانەوەی پێشکەشکرد و ئەمڕۆ لەلایەن سەرۆکوەزیرانەوە دەستلەکارکێشانەوەکەی پەسەندکرا.\nلەلایەکی دیکەوە میدیا عێراقییەکان لەزاری بەرپرسانی وەزارەتی کارەبای عێراقەوە هۆکارەکانی کوژانەوەی کارەبا بۆ چەند لایەنێک دەگێڕنەوە ئەوانیش، ڕاگرتنی هەناردەی کارەبا لەلایەن ئێرانەوە، بەئامانجکردنی تاوەرەکانی کارەبا، کەمی گازی پێویست بۆ وێستگەکانی کارەبا و لەکارکەوتنی بەشێک لە وێستگەکان بەهۆی فشاری زۆر لەسەریان.\nئەمریکا ڕەگەزی سێهەم بۆ هەڵگری پاسپۆرتی وڵات زیاد دەکات\nوەزارەتی پەروەردە: دەنگۆی دەرچوونی گشتی ڕاست نییە\nعێراق.. كار بۆ یەكخستنی وادەی هەڵبژاردنی پەرلەمان و پارێزگاكان دەكرێت\nهاوكات لەگەڵ هەنگاوەكان بۆ هەڵبژاردنی پێشوەختەی ئەنجومەنی نوێنەران، داوای ئەنجامدانی هەڵبژاردنی ئەنجومەنی پارێزگاكانی عێراق لەهەمان وادەدا دەكرێت و…\nلیژنەی دارایی ئەنجومەنی نوێنەران ڕایدەگەیەنێت، ڕێككەوتن كراوە لەسەر تێپەڕاندنی پرۆژەیاسای قەرز لەپێناو دابەشكردنی موچە و وتەبێژی حكومەتیش دەڵێت،…\nلە کۆبوونەوەیەکی ئەنجومەنی ئاسایشدا ناکۆکییەکانی عێراق تاوتووێ دەکرێت\nبڕیارە ئەمڕۆ 24 ی تشرینی دووەم، ئەنجومەنی ئاسایشی سەربە نەتەوەیەکگرتووەکان کۆببێتەوە و چەندین پرسی جیهانی و ناکۆکییەکان لە…\nحکومەتی عێراق ‘پەلاماری پەکەکە بۆ سەر پێشمەرگە’ ئیدانە دەكات\nحکومەتی عێراق ئیدانە پەلاماردانی هێزەکانی پێشمەرگە لەلایەن چەکدارانی پەکەکە دەکات و بە دەستدرێژیکردنەسەر سەروەری عێراق ناویدەبات. لە…


ناڕەزایەتى و ڕاپەڕین لە نێو بەشى ژنانى زیندانى ورمێ هەڵگیرسایەوە | AvaToday\nناڕەزایەتى و ڕاپەڕین لە نێو بەشى ژنانى زیندانى ورمێ هەڵگیرسایەوە\nبە پێى هەواڵى گەیشتووی نێو زیندانى پارێزگاى ورمێ بە تۆڕى میدیایی ئاڤاتودەى، لە دوێنێ شەوی ٢٦ى ڕەزبەرى ١٤٠٠ى هەتاوى تا ئێستا شەڕ و ناڕەزایەتى و ڕاپەڕین کەوتووەتە نێوان ژنە زیندانییەکانى بەندى ژنانى ورمێ و بەرپرسى و بەکرێگیراوانى زیندانەکە و بریندار هەیە.\nدووبارە و هاوشێوەى ڕاپەڕینەکانى پێشووى ئەو زیندانە، لە بەشى ژنانى زیندانى ورمێ، خۆپێشاندان و ناڕەزایەتییەک دروست بووە، زیندانییەکان ئەمەشیان بۆ ئەو فشار و پاڵەپەستۆیانە گەڕاندووەتەوە کە لە لایەن بەرپرسى ئەو زیندانەوە لەسەریان دروست بووە.\nهەر لەبەر تەشەنەسەندنى ناڕەزایەتی و توندوتیژییەکان، ئەمڕۆ سێشەممە ٢٧ى ڕەزبەر، پاسدار بەخشى بەڕێوەبەرى زیندانەکە، فەرمانى بە هێزە سەرکوتکەرەکان داوە کە بە هەر جۆرە توندوتیژییەک بووە ئەو ناڕەزایەتى و مانگرتن و خۆپێشاندانە هێور و سەرکوت بکەنەوە و هەر ژنێکى بەشى زیندانى ژنان کە لەسەر قەرەوێڵە و ژوورەکەى نەهاتە خوارەوە، بە قژ و بە توندوتیژى ڕایبکێشنە خوارەوە و ڕێگە بە مانگرتنى کەس نەدەن.\nهەر ئەمەش بووەتە هۆى ئەوەى کە چەند ژوورى بەندەکە ئاگرى تێ بەربێت و کەلوپەلى زیندانییەکان بسووتێت و لە دوێنێن شەویشەوە هەم هێزێکى زیاتر براوەتە نێو زیندانەکەوە و هەم دەنگی لێدان و سووکایەتییەکى زۆر دەبیسترێت.\nئەم ناڕەزایەتییەش دواى ئەوە دێت کە بەرپرسى زیندانەکە بۆ شکاندن و ئازاردانى ڕۆحى ژنە زیندانییەکان فەرمانى داوە کە لە بەشى ژنان ڕۆژانە تەنیا ١ کاتژمێر بۆ هەموو کارەکان تەرخان دەکرێت، واتە ژنانى زیندانى بۆ تەلەفۆن و خۆشووشتن و خواردن و هەواخورى و پشوودان تەنیا یەک کاتژمێریان لەدەستە.\nشایەنى باسە ڕۆژى پێنجشەممە ڕێکەوتى ١٧ى پووشپەڕى ١٤٠٠ى هەتاویش زیندانیانى ئەم بەشەى ژنان لە زیندانى ورمێ دژى گواستنەوەى یەکێک لە زیندانییەکانى ئەو بەندە بە ناوى ئارەزوو ڕۆحى نژاد بۆ بەندى ئەمنى زیندان خۆپێشاندانیان کرد و ناڕەزایەتى و ڕاپەڕینەکەیان هێندە گەورە بووەوە کە دەرگا و پەنجەرەى بەندەکە شکا و دووبارە بە هێزێکى زۆرەوە و بە توندوتیژییەکى نامرۆڤانەوە کۆنتڕۆڵ کرا.\nزیندانى ورمێ یەکێکە لە خراپترین و توندوتیژترین زیندانەکانى ئێران کە تیایدا بەردەوام سووکایەتى بە زیندانییە سیاسى و عەقیدەتییەکان دەکرێت و لە بەندى ژنانى ئەو زیندانەش کە زیاتر لە ١٢ ژنى زیندانى مەحکوم بە ئیعدام ڕاگیراون و ژنە زیندانى واشیان تێدایە کە ٢٠ ساڵە زیندانە و تا ئێستا ڕێگە نەدراوە پشوویەک وەربگرێت.


بووکە بە بارانێ چییە و کەی دەکرێت؟ – Knwe.org\nسەرەکی » راپۆرت » بووکە بە بارانێ چییە و کەی دەکرێت؟\nبووکە بە بارانێ چییە و کەی دەکرێت؟\n(بوکـە بە بارانـێ) یەکێکە لەو نەریتە کۆن و ڕەسەنانەی میللەتی کورد، کە مێژووەکەی بۆ سەدەکانی بەر لەئێستا دەگەڕێتەوە، لە کۆنەوە تا ئەمڕۆ ئەم نەریتە لای کورد ماوەتەوەو پاراستوویەتی. ئەم نەریتە وابووە هەر ساڵێک کە باران نەبارێت یان کاتێ پەڵە بەسەربچێت و ترسی وشکە ساڵی هەبێت. منداڵان و مێردمنداڵانی کـوڕان و کچـانی کورد لە گوندەکان و شارۆچکەکان و لە هەندێ لە گەڕەکەکانی شاردا، لە ناوەڕاستی وەرزی پایـز، یا لە سەرەتای بەهاردا، بووکە بە بارانێ دەکەن.\nجاران و بە تایبەت لە گوندەکان، منداڵان و گەورەکان پێکەوە (بوکە بە بارانێ)یان دەکرد، کە پەیکەری مرۆڤێکیان لە پەڕۆ دروست دەکردو دەچوونە بەردەم ماڵان و داوای شەکرو چاییان دەکردو ماڵەکانیش ئاویان دەکرد بەسەر ئەو منداڵانەدا بەو هیوایەی کە پاکی و بەرائەتی منداڵان باران ببارێت کە زیاتر دەکەوتە ئەو کاتانەوە کە ساڵ وشکە ساڵی بوو.\nبێگومان باران بارینیش دەبێتە مایەی بوژانەوەیەی زەوی و زۆربونی بەروبوم، مـژدەی خۆشی و شادییە، ئاو زۆر دەبێت و دەغڵ و دان پاراودەبن، لەوەڕ و گژوگیا زۆر دەبن. باران دەبێت هۆی زۆربونی بەروبومی ناوخۆیی و داهاتی جوتیارانیش زۆر دەبێت. بە پێچەوانەیشەوە زۆر ساڵ بە هۆی کەم بارین و وشکە ساڵییەوە ئاو کەم دەکات و دەغڵ و دان نەڕواوە یان کەم بووەو ئاوی چەم و جۆبارەکانیش وشکیان کردووە.\nئەم نەریتە بۆیە ناوی لێنراوە (بووکە بە بارانێ) چونکە بووک هێمای جوانی و قەدەمخێری و پیرۆزییە. زۆر جاریش وا ڕێککەوتووە کە لە کاتی بووک گواستنەوەدا، لە پایز یا لە بەهاردا، باران باریوە. خەڵکەکەش وتوویان بووکێکی پێ بە خێرە کە مەبەست لە بوکە بە بارانێ ئەوەبووە. چۆنییەتی دروستکردنیشی بووکە بە بارانێ، منداڵان بە هاوکاری گەورەکان، لە دارێکی درێژ یان لە قامیش (بووکەڵەیەک) دورست دەکەن، جلی کچانەی کوردی رەنگاوڕەنگی لەبەردەکەن و بووک ئاسایی زۆر جـوان دەیڕازێننەوە.\nئەو بەستە و گۆرانییە فۆلکلۆرییانەی کە منداڵان لە دوای بووکەڵەکە بە بارانێکەوە، بە کۆمەڵی و بە ئاوازەوە دەیڵێنەوە. بە زۆری تایبەتن بە بارانەوە، بریتین لە نـزا و پاڕانەوە لە خوا بۆ ئەوەی باران بۆ فەقیر و بۆ هەژاران ببارێنێت. ئەمانە چەند نموونەیەکن لەو گۆرانییانەی کە منداڵان بە ئاواز و بە یاری و گۆرانییەوە دەیڵێنەوە\nئاوی بن دەغڵانێ


(ڕەوانەکراوە لە سووپای ئەمریکاەوە)\nU.S. Army Collection Archived ٢ی تەممووزی ٢٠١٣, لە وەیبەک مەشین. – Missouri History Museum\nFinding Aids for researching the US Army Archived ٩ی تشرینی دووەمی ٢٠١٠, لە وەیبەک مەشین. (compiled by the United States Army Center of Military History)


UNMASكۆتایی بە خولێك بۆ كارمەندانی دەزگای مین هێنا\nبە ئاماەدەبوونی بەرێز علی حەمەد بەگ سەرۆكی دەزگای گشتی كاروباری مین بە وەكالەت و مستەر پێر بەرپرسی رێكخراوی یوئێن ماس لە كوردستان لە مەڕاسیمێكدا كۆتاییان بە خولی (بەرێوەبردنی چالاكیەكان) بۆ كارمەندانی دەزگای مین هێنا.\nلە مەڕاسیمەكەدا بەرێز عەلی حەمەد بەگ وێڕای پیرۆزبایی لە كارمەندان بە بۆنەی پابەند بوون بە كاتی خولەكە، دەستخۆشی خۆی و دەزگای گشتی كاروباری مینیشی ئاراستەی رێكخراوی (UNMAS) كرد كە بەردەوام لە هەوڵی بەرزكردنەوەی ئاستی توانای كارمەنداندان، هیوای خواست كە ئەو جۆرە خولانە بۆ كارمەندانیان بەردەوامی هەبێـت بە ئامانجی ئەوەی هەموولایەك بە دووربن لە مەترسیەكانی مین و تەقەمەنی لە هەرێمی كوردستان كە مەترسیەكی بەردەوامە لەسەر ژیانی هاوڵاتیان.\nلای خۆشیەوە بەرێز مستەر پیتەر خۆشحاڵی خۆی دەربڕی كە ئەم جۆرە خولانە دەلێتەوە و ئامادەیی خۆشی دەربڕی بۆ كردنەوەی خولی تر بۆ دەزگای گشتی كاروباری مین بۆ زیاتر بەزركردنەوەی ئاستی ستافی چالاكیەكانی دەزگای مین.\nدواتر لەلایەن سەرۆكی دەزگای مین بەوەكالەت و بەرپرسی رێكخراوی (UNMAS) لە كوردستان بڕوانامەی بەشداربوون بەسەر بەشداربوواندا دابەش كرا.


بۆیەکەم جار لەسەنغافورە ئافرەتێکی موسڵمانی باڵاپۆش بووە سەرۆک کۆمار – basknet.org\nئاژانسەکانى هەواڵ بڵاویان کردەوە ئەمڕۆ چوار شەممە ووڵاتى سەنغافورە (حلیمە یعقوب)ى وەک سەرۆکى نوێى ووڵات هەڵبژاردووە کە ئافرەتێکى باڵاپۆشى موسڵمانە، ئەمەش دەبێتە یەکەم ژنە سەرۆک لەو ووڵاتەدا .\nبەرپرسى یەکەمى هەڵبژاردنەکان لە ووڵاتى سەنغفورە رایگەیاند کە (حلیمە یعقوب) تاکە پاڵێوراوى بێ رکابەر بووە بۆ پۆستى سەرۆکى ووڵات .\nبەهۆى جۆراوجۆرى نەتەوەو کلتورە جیاوازەکان لە ووڵاتدا پۆستى سەرۆکى ووڵات لە سەنغافورە هەر خولێک بە کەمایەتییەک دەدرێت، ئەمجارە بڕیار دراوە کە ئەو پۆستە بە کەمایەتییەکانى (مەلایۆ)بدرێت، حەلیمە یعقوبیش بەهۆى ئەزموونى سەرکەتوویەوە بە شایانترین کەسایەتى دانرا بۆ ئەو پۆستە.. سەرۆکى نوێى ووڵاتیش لە یەکەم ووتەیدا رایگەیاند (من سەرۆکى هەمووانم) .\nبەپێى دەستورى ووڵات دەبوایە هاوڵاتیان لە ٢٣ى ئەم مانگەدا دەنگدانیان بکرایە بۆ هەڵبژاردنى سەرۆکى ووڵات بەڵام بەهۆى تەنها یەک پاڵێوراوەوە کۆمسیۆنى هەلبژاردنەکانى ووڵات سەرکەوتنى سەرۆک و هەڵوەشاندنەوەى هەڵژاردنى راگەیاند چونکە پاڵێوراوەکانى تر مەرجەکانیان بۆ پۆستەکە تێدا نەبوو .\nجێى ئاماژەیە کە (حەلیمە یەعقوب)ى باڵاپۆش تەمەن (٦٣)ساڵ پێشتر سەرۆکى پەرلەمانى سەنغافورە بووە لە ساڵى ٢٠١٣ تا ٢٠١٧ و وەک کەسایەییەکى سەرکەوتوو ناسراوە، بۆیەش کاندید کرا بۆ سەرۆکى ووڵات و دەبێتە یەکەم سەرۆکى ئافرەتى ئەو ووڵاتە..


سێ شت هه‌ن هه‌ر كه‌س تێیدابێت به‌و سیانه شیرینی ئیمان به‌ده‌ست ده‌هێنێ - Yeane.Org ماڵپەری یانی\n::سێ شت هه‌ن له هه‌ركه‌سدا هه‌بن شیرینی ئیمان ده‌چه‌ژێت\n٢٢ـ عَنْ أَنَسٍ (رضي الله عنه)، عَنِ النَّبِيِّ (صلی الله عليه وسلم) قَالَ: (ثَلَاثٌ مَنْ كُنَّ فِيهِ وَجَدَ بِهِنَّ حَلَاوَةَ الْإِيمَانِ: مَنْ كَانَ اللَّهُ وَرَسُولُهُ أَحَبَّ إِلَيْهِ مِمَّا سِوَاهُمَا، وَأَنْ يُحِبَّ الْمَرْءَ لَا يُحِبُّهُ إِلَّا لِلَّهِ، وَأَنْ يَكْرَهَ أَنْ يَعُودَ فِي الْكُفْرِ -بَعْدَ أَنْ أَنْقَذَهُ اللَّهُ مِنْهُ- كَمَا يَكْرَهُ أَنْ يُقْذَفَ فِي النَّارِ).\n(انس)(خوای لێ ڕازی بێت) ده‌ڵێ: پێغه‌مبه‌ری خوا(صلی الله عليه وسلم) فه‌رموویه‌تی: (سێ شت هه‌ن هه‌ر كه‌س تێیدابێت به‌و سیانه شیرینی ئیمان به‌ده‌ست ده‌هێنێ، هه‌ركه‌س خواو پێغه‌مبه‌ر(صلی الله عليه وسلم)ی له‌هه‌مووشت خۆشتر بووێت، هه‌روه‌ها كه‌سێكی خۆشویست ته‌نها له‌به‌ر خوا خۆشی بووێت، ئینجا پێی ناخۆش بێت بگه‌ڕێته‌وه بۆ كوفر ـــ دوای ئه‌وه‌ی خوا ڕزگاری كرد لێیــ وه‌كو چۆن پێی ناخۆشه فڕێ بدرێته ئاگره‌وه).\n٢٣ـ عَنْ أَنَسِ ابْنِ مَالِكٍ (رضي الله عنه) قَالَ: قَالَ رَسُولُ اللَّهِ (صلی الله عليه وسلم): (لَا يُؤْمِنُ أَحَدُكُمْ حَتَّى أَكُونَ أَحَبَّ إِلَيْهِ مِنْ وَلَدِهِ وَوَالِدِهِ وَالنَّاسِ أَجْمَعِينَ).\n(انس)(خوای لێ ڕازی بێت) ده‌ڵێ: پێغه‌مبه‌ری خوا(صلی الله عليه وسلم) فه‌رموویه‌تی: (كه‌ستان باوه‌ڕی دامه‌زراوی نییه هه‌تا منی له‌منداڵه‌كانی و له‌باوك و دایكی و له‌هه‌موو خه‌ڵكیش خۆشتر نه‌وێت).\n٢٤ـ عَنْ أَنَسٍ (رضي الله عنه)، عَنِ النَّبِيِّ (صلی الله عليه وسلم) قَالَ: (وَالَّذِي نَفْسِي بِيَدِهِ، لَا يُؤْمِنُ عَبْدٌ حَتَّى يُحِبَّ لِجَارِهِ -أَوْ قَالَ: لِأَخِيهِ- مَا يُحِبُّ لِنَفْسِهِ).\n(انس)(خوای لێ ڕازی بێت) ده‌ڵێ: پێغه‌مبه‌ری خوا(صلی الله عليه وسلم) فه‌رموویه‌تی: (سوێند به‌وه‌ی گیانی منی به‌ده‌سته، هیچ به‌نده‌یه‌ك ئیمانی نابێت هه‌تا ئه‌وه‌ی بۆ خۆی پێی خۆشه بۆ دراوسێكه‌ی ـ یافه‌رمووی بۆ براكه‌ی پێی خۆش نه‌بێت).واته: (ئیمانی ته‌واو نیه).


بەختیار عەلی‌و پرسی شۆڕش‌و سەرکردەو مێژوی کورد\nخوێندنەوەیەک بۆ رۆمانی دەریاس و لاشەکان\nماوەیەکی زۆرە نووسەران گلەیی ئەوە لە خوێنەران دەکەن، کە پشتیان لە خوێندنەوەی کتێب کردووە، لەمەشدا تەکنەلۆژیا رۆڵێکی ئێجگار نێگەتیفی هەبووە، چونکە وایکردووە کە خەڵکی زیاتر بە ئینتەرنێت و تۆڕە کۆمەڵایەتییەکانەوە وابەستە بن و پشت لە خوێندنەوەی کتێب و رۆژنامەکە بکەن. لە هەشتاکان و حەفتاکاندا تاڕادەیەکیش سەرەتای نەوەتەکان، لە کوردستاندا، خوێنەرێکی زۆر هەبوون، بەشێوەیەک خەڵکی سەرەی دەگرت بۆ کتێب کڕین، ئەمەش چ لەرووی مەعنەویی و ئابووریشەوە،هاندەرێکی باشبوو بۆ نووسەران وەرگێران، تا لەکارەکانیان بەردەوام بن. بەداخەوە ئەو سەردەمە زێڕینەی کتێب وەکو فارسەکان دەڵێن " گوزەشت". لێ خۆشبەختانە لەماوەی پێشوودا دووبارە خەریکە خوێنەر بۆ کتێب دەگەڕێتەوە، ئەمەش لە رێگەی چەند نووسەرێکی باشەوە، کە یەکێکیش لەوانە کاک بەختیار عەلییە.\nلەماوەی پێشوودا لە دەزگای چاپ و پەخشی رەهەند، بینیمان خەڵکانێکی زۆر سەرەیان گرتووە تاوەکو رۆمانە نوێکەی بەختیار عەلی بکڕن، بەراستی ئەو دیمەنانە مایەی خۆشحاڵییەکی گەورەبوو لای من، چونکە دەمێکە دیمەنی وامان لە کوردستاندا نەدیوە، بە بڕاوی من، ئەمە هەوڵ و هەنگاوێكی زۆر باشە، بۆ دووبارە ئاشتکردنەوەی خوێنەر بە کتێب. هەر ئەوەش وای لێکردم کە چەند دێریکش لەبارەیەوە بنووسم، هەم بۆ ئاشناکردنی رۆمانەکە و لەهەمانکاتیشدا وەکو دەستخۆشییەک بۆ کاک بەختیار، کە توانیویەتی دووبارە ئەدمۆسفێرێکی جوان، بە کتێبخانەکانی ببەخشێت. هەرچەندە بەداخەوە لەناو بەشێکی زۆری نووسەراندا، لەجیاتی پشتگیری ئەم هەنگاوانە بکەن، کەچی زیاتر پشتیان لەم کتێبە و نووسەرەکەی کرد، لەمەشدا زیاتر رق و کینە جێگەی پشتگیریی و دەستخۆشیی گرتەوە.\nدەریاس و ئەلیاس دوو برای دووانەن، بەڵام لە رووی کەسایەتییەوە جیاوازن و هەریەکەیان خاوەنی کەسایەتییەکی تایبەت بەخۆیەتی. دەریاس ماوەیەکی زۆر لەئەوروپا ژیاوەو کەسێکی رۆشنبیرو خوێندەوارەو پاش تەواوکردنی زانستی مێژوو، دەگەڕێتەوە بۆ وڵات، بەڵام ناتوانێت لە زانکۆ دابمەزرێت، ئەمەش بەهۆی دژایەتیکردنییەوە لەلایەن کۆمەڵێک کەسەوە، پاشان لە ئەرشیفخانەی شار، وەکو کارمەندێک کار دەکات. گەرچی ئەلیاسی برای کەسێکی ئاسایییە و سەرتاشخانەی هەیە، بەڵام بەحوکمی ئەو رەوشە سیاسییە ئاڵۆزەی کە رووی لە شارەکە کردووە، ئەویش تێکەڵی ئەو بزووتنەوە جەماوەرییە دەبێت، کە تەواوی شارەکەی گرتۆتەوە و دەبێتە یەکێک لە هەوادارە سەرسەختەکانی جەنەڕال بیلال.\nشار ساڵانێکی زۆر لەلایەن سەرکردەیەکەی ئەفسووناوی بەناوی "سەردار قەمەرخان" بەڕێوە دەبرا کە سەرۆکی پارتی دیموکراتی نەتەوەیی بووە، پاش 16 ساڵ لەمردنی ، تەرمەکەی دەگەڕێتەوە بۆ شار، چونکە لەوساڵانەدا شارەکە لە لایەن هێزێکی داگیرکەرەوە ، داگیرکرابوو، " لەمەشدا زیاتر ئاماژەیە بۆ سەرۆک مستەفا بارزانی " .\nپاش مردنی ئەویش سەرکردەیەکی تر پەیدا دەبێت کە ناوی "میر تەلاران" دەبێت و سەرۆکی "پارتی ئازادیخوازە دیموکراتەکان" دەبێت، ئەم سەرکردەیە زیاتر باوەڕی بە ئازادی دەبێت و رێگا دەدات کە خەڵکی نوکتەی لەسەربکەن، ئەمیش بەهۆی نەخۆشییەوە لە ئەڵمانیا دەمرێت و دواتر بە فرۆکە دەیهێننەوە بۆ ناو شار و لەسەر یەکێک لەگردەکانی شار دەنێژێرێت و ئەویش ئارامگاکەی دەبێتە شوێنێکی پیرۆز بۆ هەوادارانی." لەمەشدا زیاتر مەبەستی " سەرۆک مام جەلالە\nلەپاش مردنی میر تەلارانی لەناو حزبدا جەنگی باڵەکان دەستپێدەکات و جەنەڕاڵ بیلال پاشئەوەی شكست دەهێنێت لە هەوڵەکانی بۆ لەناوبردنی سەرکردە گەندەڵەکان، ناچار واز لە حزب دەهێنێت و هەوڵ دەدات، کە لە رێگەی بزووتنەوەیەکی جەماوەرییەوە، شۆڕشێكی گەورە لە دژی دەسەڵات بەرپا بکات، بەڵام لەمەشدا شكست دەهێنێت.\nلە کۆتایی رۆمانەکەدا جەنەڕال بیلال، " ماهان" ی دایکی دەدۆزێتەوەکە ماوەیەکی زۆر لێی دوورکەوتۆتەوە، پاشان دایکی پێی رادەگەیەنێت کە برایەکی هەیە بەناوی " نۆبار" ئەو بەپێچەوانەی براکەیەوە، کەسێکی شۆڕشگێڕەو ماوەیەکی زۆر بەشداری لە شۆڕشی فەلەستینی و کوردانی باکوور کردووە، پاش یەکتربینینەوە لەگەڵ براکەی، رێکدەکەون کە شۆڕشێکی گەورە لە وڵاتەکە هەڵبگیرسێنن.\nنۆبار هەوڵ دەدات لەپشتەوە رۆڵی سەرەکی بگێڕێت و پاش کوشتنی جەنەڕال بیلال، وەکو تارماییەک لەناو شاردا دێت و دەچێت، چونکە ئەو پێی وایە دەبێت سەرۆک خەڵکی تاڕادەی پەرستن، بیپەرستن و دەروێش ئاسا دوای بکەون، هەروەها دەبێت بەشێوەیەکی ئەفسووناوی لەناو گەلدا بمێنێتەوە، چونکە بەنەمانی ئەو، خەڵکی ورەیان نامێنێت و شۆڕش لەناودەچێت.\nشۆڕش تەواوی شار دەگرێتەوەو جەنگێکی ناوخۆیی گەورە لەشارەکە دروست دەبێت،لاشەیەکی زۆر لەکوچە و کۆڵانەکان دەکەوێت، دەریاسی برای ئەلیاسیش، سەرەتا وەکو چاودێرێک سەیری شەڕەکە دەکات و دوایی رۆڵی مردوونێژ دەبینێت هەوڵ دەدات لەگەڵ چەند کەسێکی تر، لاشە مردووەکان بنێژێت، بە پێچەوانەی براکەیەوە، کە رۆڵێکی بەرچاوی هەیە لە شەڕەکەدا.\nکۆتایی رۆمانەکەش ئەلیاس دەمرێت، لە پاش ناشتنی براکەی، دووبارە دەریاس شار بەجێدەهێڵێت و کەس ئاگاداری نابێت، هەروەک چۆن یەکەمجار بە شێوەیەکی کتوپڕی هاتەوە وەکو بێگانەیەک لەناو شاردا ژیا، لەکۆتاییشدا بە شێوەیەکی کتوپڕی شار بەجێدەهێڵێت. بەڵام پێش ئەوەی شار بەجێبهێڵێت، بیرەوەرییەکانی لای مامۆستا مەردان بەجێدەهێڵێت، کە دەبنە بابەتی سەرەکی ئەم رۆمانە.\nشۆڕش و گۆڕانکاریی\nدەتوانم بڵێم یەکێک لە بابەتە سەرەکییەکانی ئەم رۆمانە، پرسی " شۆڕش و ریفۆرم و گۆڕانکاریی" یە لەناو کۆمەڵگەدا، بەتایبەتی کۆمەڵگەی کوردی. نووسەر لەرێگەی ئەم رۆمانەوە هەوڵیداوە قسەوباسێکی گەرم لەبارەی پرسی شۆڕشەوە بکات، دیارە لەناو ئەدەبیاتی جیهانیدا، زۆرجار نووسەرانی جیهان لە رێگەی " رۆمان یان چیرۆکە" وە هەوڵیانداوە قسەی خۆیان لەمبارەیەوە بکەن بۆ نموونە " دۆستۆیڤسکی لە رۆمانی شەیتانەکان، مەکسیم گۆرکی لە رۆمانی دایک، ئێمیل زۆلا لە رۆمانی ژێرمیناڵ" دا گرنگی گەورەیان بە پرسی شۆڕش و راپەڕین داوەو هەندێکجاریش رەخنەی توندیان لە دیدیگای شۆڕشگێڕان گرتووە بەتایبەتی دۆستۆیڤسکی، گەرچی رۆمانەکەی گۆرکی زیاتر دەچێتە قاڵبێکی سیاسیی و هاندان بۆ شۆڕش. لەناو کوردیشدا پێشتر ئەم هەوڵە هەبووە، بۆنموونە موکری لە " سەگوەڕ و هەرەس" و شێرزاد حەسەنیش لە رۆمانی " ژنێک بەسەر منارەوە"، هەوڵیانداوە کەم یان زۆر لەمبارەیەوە قسە بکات.\nبەڵام ئەم هەوڵەی بەختیارعەلی تەواو جیاوازەو زیاتر باسی ئەو رەوشە تایبەتە دەکات کە لە ساڵی 2011 ناوچەکە و کوردستانیشی گرتەوە بەتایبەتی شاری سلێمانی.\n/ هەموو شار چاوەڕوانی شۆڕش و راپەرینە، سەرهەڵدانی خەڵک دژ بە ستەم و گەندەڵی،،ل20\nلەمەشدا ناکۆکی دەکەوێتە نێوان دەریاس و ئەلیاسی برای و هەریەکەیان بەشێوەیەک بۆ ئەم پرسە دەڕوانێت، لێرەشدا نووسەر هەوڵیداوە ئەوەی رەخنەگری گەورەی رووسی "باختین" ناوی لێناوە " ڤرە دەنگیی" یەک دروست بکات . ئەلیاس بەوپەڕی جۆش و خرۆشەوە دەچێتە ناو پرۆسەکەوە، گەرچی دەریاسی برای بۆچوونێکی رەخنەگرانەی هەیە.\n/ دەریاس هەموو وڵاتەکەی وادەهاتە بەرچاو، وەکو جێگایەک کە ناتوانرێت شتێکی گرنگی تیا بگۆڕێت، شتەکان وادانرابوون و دروستکرابوون، یان دەبوو بروخێنرێن یان دەستیان لێ نەدرێت. ل 23\nلەلایەکی ترەوە باسی کاریگەری ئەم وشەیە دەکات بەسەر بەشێکی زۆری خەڵکی شارەکە ، لەزاری ئەلیاسەوە دەڵێت:\n/ بیرکردنەوە لە شۆڕش، هەمان ئەو هەستانەم تیا دروستدەکات، کە بینینی خودا لای ئیماندارێک دروستیدەکات.ل29\nلەبارەی هۆکاری شۆڕشەکەش دەڵێت:\n/ تاکە شتێک کە لە شارەکەدا زۆرلای ئاشكرابوو، ستەم و زوڵم و زۆری حوکمدارانی ئەو دوو بنەماڵە فاسیدە بوو کە دەسەڵاتیان گرتووە دەست.ل105\nپاشان نووسەر تێڕوانی تایبەتی خەڵکی شار بەگشتی لەبارەی شۆڕشەوە باس دەکات و دەڵێت:\n/ ئەوەی خەڵك خەونیان پێوە دەبینی شۆڕش نەبوو،بەڵکو فریاد رەسێک بوو بە دەسەڵاتێکی ئەفسانییەوەو خودایەک لە شێوەی ئادەمیزادا بێت و رزگاریانبکات و ئەوانیش بۆی بنوشتێنەوە. ل105\nسەرۆک و گەلێکی ملکەچ و بێ ئیرادە\nلە کاتێکدا کە حوكمێکی دیموکراتی نەبێت و دەسەڵاتێکی رەهاو ستەمکار حوکمی وڵات بکات، خەڵکی بەهیوای فریاد رەسێکن، بۆئەوەی لە زوڵم و ستەمکاری رزگاریان بکات،ئەمەش هەمان ئەو شتەیە کە دۆستۆیڤسکی لە رۆمانی شەیتانەکاندا بە " مرۆڤی خودایی" ناویدەبات، دوایش نیتچەش چەمکی " سوپەرمان"ی بۆ دادەتاشێت. کاریگەری بۆچونی ئەم دووانەش بەسەر ئەم رۆمانەوە زۆر دیارە.\n/ خودایەک لە شێوەی ئادەمیزادا بێت و رزگاریانبکات و ئەوانیش بۆی بنوشێتەوە، گەر ئەم ئەفسانەیە بمرێت ، هەموو شتەکان تێکدەچێت. فریاد رەسێک هەموو کە هەموو مرۆڤەکان رزگاریی خۆیان بدەنە دەست دەست. ل 105\n/خەڵکی لە سیاسەتدا بۆ خودا دەگەڕێن، ئەو خودا دوورە دەستە بێدەنگە نا کەلە ئاسمانە، بەڵکو خودایەک بیبینن و بیبستن و بیپەرستن، خەڵكی بۆ دینێکی نوێ دەگەڕێن ئیمانی ئێستایان بە درۆ نەخاتەوە، بەڵکو بیانخاتە قاڵبێکی نوێوەو وزەیەکی نوێ پێببەخشێت.\n/ئەوان بەبێ گەڕان بۆ خودایەکی دونیایی ناژین، بێسەرۆکێک بیپەرستن و قسەکانی دووبارە بکەنەوەو کتێبەکانی بنێن بەسنگەوەو سوژدە بۆ مۆمیاکان و پەیکەرەکانی نەبەرن، بوونیان نامێنێت. ل 215\nرۆژهەڵات و رۆژئاوا\nساڵانێکی زۆرە چ لەبەری رۆژهەڵات یان لەبەری رۆژئاوا، نووسەران و بیرمەندانی جیهان خۆیان بە جیاوازی کولتوروی رۆژهەڵات و رۆژئاواوە خەریککردووە. خۆشبەختانە لەم چەند ساڵەی دواییدا لەناو ئەدەبیات و فکری کوردیدا، ئەم پرسە پانتایی باشی داگیرکردووە زۆر لە نووسەران خۆیان بەم پرسەوە خەریککردەوەو هەریەکەو بەشێوەی خۆی قسەی لەمبارەیەوە کردووە.\nلەزاری جەنەڕاڵەوە دەڵێت:\n/ خۆرهەڵات چییە گەر رابەرە رۆحییەکانی خۆی بدۆڕێنێت،،چییە؟ وێرانەیەکە کە بیروڕای سەیرو سەمەرە تێیدا تەراتێندەکات، بەڵی لێرە سیاسییەک دروست نابێت بەبێ سوژدە بردن،خەڵکی کەسێکیان دەوێت لەبەر پاکییەکەی بیپەرستن. ئەخلاق ئەوەیە خەڵک چیتر هەست بە پوچی و بێمانایی ژیان نەکەن. خۆرهەڵات لە موسا و مەسیح و موحەمەدەوە گۆڕانکاری زۆری بەسەردا نەهاتووە، ل 136\nهەرچەندە من لەگەڵ ئەم تێڕوانینە نیم و پاشان لە بارەی ئەم تێڕوانینەوە سەرنجی خۆم دەنووسم.\nرەخنە لە پەکەکە و بارزانی\nتێڕوانینی نووسەرو ئەدیبان دەبێت لە خەڵكی تر جیاواز بێت، مەرج نییە هەمووکاتێک ئەوەی بەدڵی زۆربەی خەڵكی بێت، دەقاودەق نووسەرانیش ئەوە بڵێنەوە، بەڵکە وەکو ئەلبێرت کامۆ دەڵێت" دەبێت نووسەر رۆحێکی یاخی تێدا بێت" لەم رۆمانەشدا ئەو رۆحە یاخییە زاڵە بەسەر نووسەردا، بەتایبەتی لە تێڕوانینی بۆ مێژووی کوردی و سەرکردە مێژووییەکانی کورد.\nلە بارەی تێڕوانینی کوردەکانی باکوور بۆ سەرۆک دەڵێت:\n/ رزگارکردنی کورد لای ئەوان تەنیا سەرۆکێک بەدەستی دەهێنێت لە شێوەی مرۆڤدا نەبێت و لە مەقامی خودا یان پێخەمبەرەکانی خودادا بێت.ل 216\nلەبارەی بارزانیشەوە دەڵێت:\n/ لە مێژووی هاوچەرخی کوردەکاندا سەرنجی دابوو، فەرمانێکی بچووکی کەسێکی وەکو بارزانی بەسە بۆئەوەی سەدان هەزاران کەس بێبیرکردنەوە وەک گاڕانێکی بێئیرادە و بێمێشک چەکەکانیان فڕێبددەن و ملکەچ و سەرشۆڕ بگەڕێنەوە بۆ ماڵێ، بێئەوەی بپرسن بۆ؟ ل 216\nتێڕوانینێکی رەخنەگرانە بۆ نەوشیروان مستەفا\nنەوشیروان موستەفا یەکێکە لە سیاسەتمەدارو سەرکردە دیارەکانی هەرێمی کوردستان، ئەو ساڵانێکی زۆر لەناو یەکێتی نیشتمانی کوردستاندا، رۆڵی سەرەکی هەبووە پاشانیش سەرکردەی بزووتنەوەی گۆڕان بوو، کە یەکێکە لە هێز سیاسییە مەیدانی سیاسی کوردستان. نەشیروان مستەفا چ لە شاخ و چ لە شاریش، کاتێک دەسەڵاتی لەناو یەکێتیدا هەبوو، لە هەموو سەرکردەکانی تری ئەو حزبە کەمتر باوەڕی بە ئازادی بیرورا و رەخنەگرتن هەبوو، زۆرکەسیش بوونە قووربانی ئەو بیرکردنەوەیەی نەوشیراون، پارادۆکس لەوەدایە کاتێک لە یەکێتی جیابوویەوەو گۆڕانی دروستکرد، داوای ئازادی بیرورا و پلورالیزمی دەکرد!.\nهەمیشە نەوشیروان مستەفا لەناو دۆست و لایەنگرانیدا، بەشێوەیەکی موقدەسی سەیرکراوە کەمتر رەخنەی لێگیراوە. دیارە لەناو مێژووی ئەدەبیاتی کوردیدا ، کەم نووسەر زاتی ئەوەی هەبووە رەخنە لەو سەرکردەیە بگرێت، راستە چەند هەوڵێک هەبووە،بەڵام ئەم هەوڵەی کاک بەختیار زۆر جیاوازە ئەوەش لەبەر دوو هۆ:\nیەکەمیان: ئەوە یەکەمجارە لەرێگەی رۆمانەوە، زۆر بەچروپڕی و بەشێوازێکی ئەدەبی جوان، رەخنەی توندی لەو سیاسەتمەدارە بگیرێت و کارو هەڵسووکەوتە شەخسیی و سیاسییەکانی بخرێتە ژێر تەلیسکۆپی رەخنەی نووسەرەوە.\nدووەمین هۆکاریش پەیوەندی بە " کات" ەو ەهەیە، لە ئێستادا لەناو ئەدەبیبانی کوردستاندا بەتایبەتی لە سلێمانی، کەم کەس هەیە بتوانێت رەخنە لە نەوشیروان مستەفا بگرێت، چونکە لەلایەن لایەنگرانییەوە بەشتێکی پیرۆز و موقەدەس سەیر دەکرێت.\nلەم رۆمانەدا پانتاییەکی زۆر بۆ رەخنەگرتن لە سیاسەت و هەڵسووکەوتی نەوشیروان مستەفا دانراوە، کە ئەوەش خۆی لە کەسایەتی ژەنەڕال بیلال دا دەبینرێت.\n/ ژەنەرال بیلال پیاوێکی باڵابەرز و باریک ومۆن، بەقژێکی سپی کورتی لوول و رەنگێکی بۆر و سەروسیمایەک کە سێبەری توڕەییەکی کپکراوی لەسەربوو،،ل23\n/ نەیارانی وەکو پیاوکوژێک وەسفیاندەکرد کە رۆڵی ترسناکی لەهەندێک شەڕی ناوخۆ و لە پاکسازی دوژمنەکانیدا هەبووە، شێوازەکانی دڕندە و نائاسایی باسدەکران، ل 32\nدیارە ئەم رۆمانە لەپەنا ئەوەدا کە کارێکی ئەدەبی جوانە، لێ ئەمە نابێتە هۆی ئەوەی کە لە هەڵە و خەوش بەدوور بێت، لێرەدا چەند سەرنجێکی خۆم دەنووسم، هیوادارم نووسەر بەدڵێکی فراوانەوە وەریبگرێت.\nلە رووی تەکنیکییەوە\nسەرەتا پێمخۆشبوو لە رووی تەکنیکیەوە دەستپێبکەم، دیارە نووسەر لەگەڵ ئەوەی لە زۆر رووەوە زۆرباش توانیویەتی چەند رەگەزێکی رۆمان باش بەکاربهێنێت لەهەمووشیان گرنگتر رەگەزی " فلاش باگ، مۆنۆلۆگ،گرێی ئەدەبی و گێڕانەوە" بەراستی زۆر سەرکەوتووبەوە، بەتایبەتی لە کردنەوەی گرێی رۆمانەکە و شێوازی نووسین و گێڕانەوەی رۆمانەکە و کە پشتی بە کەسی سێهەم بەستووە، وەکو حکایەتخوانێک رۆمانەکەی بۆ خوێنەران باسکردووە. بەڵام لەگەڵ ئەوەشدا لە چەند رەگەزێکی تردا سەرکەوتوو نەبووە.\nئەم رۆمانە زیاتر زمانی پەخشان بەسەریدا زاڵە، هەرچەندە لەچاو رۆمانەکانی تریدا، لەم رۆمانەدا کەمتر ئەو لایەنەی زاڵکردووە، بەڵام کاتێک من وەکو خوێنەرێک دەیخوێنمەوە، زیاتر لە پەخشانێکی درێژ دەچێت. لەلایەکی ترەوە نووسەر لەکاتی بوونی دیالۆگی نێوان پاڵەوانەکانی ناو رۆمانەکە، هیچ جیا نەکراوەتەوەو لەگەڵ دەقەکە تێکەڵ بووە، هەرچەندە زۆر کەمیش " رەگەزی دیالۆگ" ی بەکارهێناوە.\nلەرووی ناوی پاڵەوانەکانیشەوە، بەراستی ئەمە یەکێکە لەکێشە گەورەکانی نووسەر، لە رۆمانەکانی تریشدا هەمان شت دەکات، کۆمەڵێک ناوی بۆ پاڵەوانەکانی بەکارهێناوە، کە نامۆن بە کۆمەڵگەی کوردی. نووسەر دەبێت ئەو ناوانە هەڵبژێرێت کە لەناو کۆمەڵگەدا بوونیان هەیە، گەر نا ئەوە دەتوانێت هێما بەکاربهێنێت. گەر سەیری مامۆستا مەزنەکانی ئەدەب بکەین لەوانە: دۆستۆیڤسکی، تۆڵستۆی، زۆلا ، مارکیز و نەجیب مەحفوز، کاتێک رۆمانەکانیان دەخوێنێتەوە، ناوی کەسایەتییەکان بە کۆمەڵگەکانیان نامۆ نین.\nخاڵێکی تر کەمایەی سەرنج بوو، دووبارەبوونەوەی کەسایەتییەکانە. بۆ نموونە ئەلیاس و دەریاس دوو برای دووانەن، هەمان چیرۆکیش بۆ جەنەڕال و نۆباری برای دووبارە دەبێتەوە. راستە لەرووی کەسایەتیی و شوێنەوە جیاوازن، بەڵام دووبارە کردنەوەی هەمان فکرە، لەجیاتی خاڵی بەهێز، لاوازی بە رۆمانەکە بەخشیوە، چونکە دووبارەبوونەوە، خوێنەر توشی مومیلی و بێزاری دەکات. باشتربوو نووسەر بەشێوەیەکی تر پەیوەندی پاڵەوانەکانی دروستبکردایە.\nنەبوونی رەگەزی ژن\nژن رەگەزێکی گرنگی کۆمەڵگەیە، باسی هەر شتێکیش بکەیت، گەر ژن رۆڵی تێدا نەبێت، ئەوا کارەکە تەواو نییە، ئەوەی مایەی سەرنجە لەم رۆمانەدا " ژن" گرنگی باشی پێنەداروە، ئێمە لەم رۆمانەدا چەند ژنێک دەبینین کە رۆڵی زۆر کەمیان پێدراوە لەوانە دایکی ئەلیاس و دەریا و جەنەڕال، واتە لەم رۆمانەدا ژن تەنها وەکو دایک دەردەکەوێت، لەکاتێکدا دەکرا ژن بە چەند شێوەیەکی تر دەربکەوێت.\nلەکاتێکدا نووسەر باسی رووداوێکی گرنگ دەکات کە شۆڕش و راپەرینە، لەمەشدا ژنان رۆڵیان هەبووە، بەڵام نازانم بۆچی نووسەر بەکەمی گرنگی بە ژن داوە.\nتێڕوانی غەربزادەیی بۆ رۆژهەڵات\nوەکو پێشتر باسمکرد، پرسی رۆژهەڵات و رۆژئاوا، پرسێکی گرنگی ئەدەبی و فکری جیهانییە، نووسەریش لەم رۆمانەیدا پانتایی باشی بۆ داناوە،لێ نووسەر بە تێڕوانینێکی تەواو رۆژئاوایی " غەربزادەییە" سەیری رۆژئاوای کردووە.\nبەتایبەتی کاتێک باسی " سەرۆک و گەل، یان هەوادارنی " دەکات. نووسەر پێی وایە ئەمە نەخۆشییەکی رۆژهەڵاتییە، بەڵام ئەمە وانییە و پەیوەندی بە ناوچەیەکی جیهانەوە نییە، بۆنموونە هێندەی ئەڵمان و ئیتالییەکان، ملکەچی بڕیارەکانی هیتلەرو مۆسۆلینی بوون، هیچ نەتەوەیەکی تر وانەبووە، لەکاتێکدا هیتلەر و مۆسۆلینی تاوانی گەورەیان بەرامبەر بە مرۆڤایەتی کردووەو ملیۆنان کەسیش بوونە قووربانی.\nلەمبارەیەوە فەیلەسووفی گەورەی جوولەکە ئەریک فرۆم هاوکاریمان دەکات تاوەکو لەم حاڵەتە بگەین. فرۆم لە کتێبی جەوهەری مرۆڤ دا دەڵێت:\n/ ئایا تەلعەت پاشا بەتەنها خۆی بوو کۆمەڵکوژی ئەرمەنیەکانی کرد ؟ ئایا هیتلەر بەتەنها خۆی بوو کۆمەڵکوژی جوولەکەکانی کرد؟ ئایا ستالین بەتەنها خۆی بوو، کۆمەڵکوژی نەیارە سیاسیەکانی خۆی کرد ؟ بە دڵنییایەوە ئەو پیاوانە بەتەنها خۆیان نەبوون، بەڵکە هەزاران کەس ئامادەبوون، دەستیان کرد بە کوشتن و ئەشکەنجەدانی خەڵکی لەبەر خاتری ئەوان ( واتە لەبەر خاتری تەلعەت پاشا و هیتلەر و ستالین)، وە هیچ کاتێکیش ویژدانیان ئازاری نەداون، بەڵکە بە پێچەوانەوە جێژیشیان لێ وەرگرت.\n/ پێدەچێت ئاسان بێت خەڵکی بخەیتە ژێر رکێفی خۆتەوە، ئەوان وەکوو منداڵی نیوە خەوتوو وان، ئامادەن چارەنووسی خۆیان تەسلیمی هەرکەسێک بکەن، بەتایبەت ئەگەر هاتوو ئەو کەسە دەنگێکی پاک و بێگەرد یان هەرەشە ئامێزی هەبێت، ئەوا دەتوانێت بیانخاتە ژێر رکێفی خۆیەوە.\nواتە ئەمە نەخۆشییەکی رۆژهەڵاتی نییە، بگرە نەخۆشییەکی جیهانییە و پەیوەندی بە کولتوور و ناوچەیەکی دیاریکراوەوە نییە.\n/ خۆرهەڵات چییە گەر رابەرە رۆحییەکانی خۆی بدۆڕێنێت،،چییە؟ وێرانەیەکە کە بیروڕای سەیرو سەمەرە تێیدا تەراتێندەکات،،،،خۆرهەڵات لە موسا و مەسیح و موحەمەدەوە گۆڕانکاری زۆری بەسەردا نەهاتووە.\nنووسەر پێی وایە رۆژهەڵات تەنها لایەنی رۆحی و ئایینی هەیە، بەبێ ئەو دووانەش وێرانەیەکی گەورەیە، هەروەها لەرووی فکرو فەلسەفەوە پاشکەوتووە، ئەمەش تەواو تێڕوانینی رۆژئاواییەکانە بۆ رۆژهەڵات، بگرە ئەمە کورتبینییەکیشە بۆ هەموو ئەو هەوڵ داهێنانە گەورانەی کە زانایان و نووسەران و بیرمەندانی رۆژهەڵات لەماوەی چەندین سەدەی پێشوودا لەبواری زانست و ئەدەب و هونەر و فکرو فەلسەفەدا کردوویانە.\nبەگشتی رۆژئاواییەکان واسەیری رۆژهەڵات دەکەن، کە جگە لە ئایین، هیچ داهێنانێکی تری لە بوارەکانی ژیاندا نەکرووە، خۆشیان بەسەرچاوەی داهێنانی زانست و فکرو فەلسەفەتی جیهان دادەنێن، هەموو هەوڵەکانی ناوچەکانی تری جیهان رەتدەکەنەوە.\nهەرچەندە لەماوەی پێشوودا چەندین بیرمەند و فەیلەسووفی رۆژئاوا دژی ئەم تێڕوانینە سەقەتە وەستانەوە بەتایبەتی چەپەکان لەپێش هەموویانە "فەیلەسووفی ناسراوی ئیتالی " گرامشی"، دژی " سەنتراڵیزە بوونی " فکری رۆژئاوایی وەستایەوە، لەئێستاشدا بیرمەندە راسترەوەکانیش، دژی ئەم بۆچوونە رۆژئاواییەن بۆ نموونە فەیلەسووفی ناسراوی ئەمریکا " فرانسیس فۆکۆیاما" لە دوایین کتێبیدا " رەگوریشەی سیستەمی سیاسی" دژی ئەو تێڕوانینە رۆژئاواییە وەستاوەو هەوڵ و داهێنانەکانی رۆژهەڵات و ئاسیای لەبوارە جیاوازەکان باسکردووە بەتایبەتی سیستەمی سیاسی.\nلەلایەکی ترەوە راستە سەرهەڵدانی داعش و جەنگی ناوخۆ و بوونی دیکتاتۆرەکان، وێنەی رۆژهەڵاتی ناشیرین کردووە، بەڵام هەموو ئەمانەش نەبۆتە هۆی ئەوەی کە رێگا لەداهێنانی ئەدەبی و هونەری و فکری رۆژهەڵاتی بگرن. بە واتایەکی تر رۆژهەڵات ئەو " وێرانەیە" نییە کە نووسەرە رۆژئاواییەکان پێیان وایە، بگرە هێشتا جوانی خۆی ماوە.\nزاڵبونوی وتاری سیاسی\nکانت پێی وابوو کە ( شیعر و ئەدەب و هونەر بە گشتی) کاریان تەنها خوڵقاندنی بەرهەمێکە کە لە ڕووی جوانییەوە، ئاستێکی باڵای هەبێت. دیارە راستە سیاسەت تارمایی خۆی بەسەر کۆمەڵگەدا کێشاوە، ئەدەبیش وەکو رەنگدانەوەی کۆمەڵگا، کەم یان زۆر، سیاسەت کاریگەری تێدەکات. بەڵام ئەوەی لەم رۆمانەدا بەدیدەکرێت، تارمایی سیاسەت لە یەکەم لاپەڕەوە تا دوا لاپەڕە زاڵە بەسەریدا، راستە دەکرێت سیاسەت لەناو رۆماندا شوێنی هەبێت، چونکە سیاسەت رۆڵی گرنگ بەسەر کەسایەتیی و کۆمەڵگەکاندا دەگێڕێت،بەڵام لەم رۆمانەدا دەتوانم بڵێم سیاسەت زۆر بە " زەقی، راستەوخۆ" یی باسکراوە، زۆرجار کە لاپەڕەیەک دەخوێنیتەوە، دەڵێیت بەیاننامەی لایەنێکی سیاسی دەخوێنیتەوە.\nکاک بەختیار لەسەرەتای دروستبوونی بزووتنەوەی گۆڕانەوە لەو حزبەوە نزیک بووەو لە رووداوەکانی 17 شوباتیشدا، وتار و لێدوانی لە بەردەرکی سەرا داوە، بەڵام ئەویش وەکو زۆرێک لە نووسەران و رۆشنبیران بەتایبەتی برایانی گروپی "رەهەند" زۆر لە خودی نەوشیروان و گۆڕانەوە نزیک بوون، دوایی بۆیان دەردەکەوێت بەو شێوەیە نییە یان بۆچوونەکانی راست دەرنەچووە، هەریەکەیان بەشێوەیەک لە بزووتنەوەکە دوور کەوتنەوە، ،بە بڕوای من، ئەم رۆمانەش زیاتر وەکو راستکردنەوەی بۆچوونەکانی نووسەرە کەلەوکاتەدا بەشێوەیەک لە شێوەکان کەوتۆتە ژێرکاریگەری خودی نەوشیروان و حزبەکەیەوە.\nبەداخەوە ئێمە زۆربەمان دەکەوینە داوی سیاسییەکانەوە، ئەوان دەتوانن زۆرجار وەکو خەڵکی تر بمانخەڵەتێنن، من بەش بەحاڵی خۆم کە لەو تەوژمەی گۆڕان دووربم، لەمەدا بیروباوەڕی چەپ هاوکاری کردم ، چونکە هەمیشە نەوشیروان مستەفا لای چەپەکان کەسێکی خۆشەویست نەبوو، ئەویش بەهەمانشێوە، حەزی بە رەوتە چەپەکان نەکردووە.\nبەدڵنییایەوە ئەم رۆمانەی کاک بەختیار عەلی، هەوڵێکی جوانە بۆ خوێندنەوەیەکی رەخنەگرانە بۆ مێژووی هاوچەرخی گەلەکەمان و تێڕوانینی تایبەتمان بۆ پرسی سەرۆک ، حزب ، شۆڕش و راپەڕین.\nلەکۆتاییشدا دەستخۆشی لە کاک بەختیار عەلی دەکەم بۆ ئەم رۆمانەی، هیوای کارو جوانتری بۆ دەخوازم.\nبەختیار عەلی. دەریاس و لاشەکان. چاپی یەکەم . چاپخانەی کارۆ. سلێمانی . 2019\nئه‌ریك فرۆم. جه‌وهه‌ری مرۆڤ. وه‌رگێرانی: ئه‌رده‌ڵان عه‌بدوڵڵا. چاپی یه‌كه‌م. ده‌زگای چاپ و په‌خشی موكریان. هه‌ولێر. 2013\nمرۆڤ چی دەوێت؟\nچەند سەرنجێک لەسەر کتێبی "کارگەکانی تابووت"ی شێرزاد حەسەن\nخوێندنه‌وه‌یه‌ك بۆ رۆمانی به‌فر


هەواڵێکی خۆش بۆ خوێندکاران\nکرێى خوێندن لە زانكۆ و پەیمانگە تایبەتەکان کەمکرایەوە\nوەزارەتی خوێندنی باڵا و توێژینەوەی زانستی حكومەتی هەرێمی كوردستان بڕیاریدا بەكەمكردنەوەی كرێی خوێندن لە زانكۆ و پەیمانگە تایبەتەكان بەڕێژەی (١٠ بۆ٢٠%).\nئەمڕۆ یەكشەمە بەسەرپەرشتی د. ئارام محەمەد قادر سەرۆكی ئەنجومەنی وەزارەت و وەزیری خوێندنی باڵا و توێژینەوەی زانستی و ئامادەبونی بریكاری وەزارەت و سەرۆك زانكۆكان و ئەندامانی ئەنجومەنی وەزارەت، كۆبونەوەی تەواوكاری ژمارە (١٠)ی ئەنجومەنی وەزارەتی خوێندنی باڵاو توێژینەوەی زانستی بەشێوەی ئۆنلاین بەڕێوەچوو.\nلەكۆبونەوەكەدا وەزیری خوێندنی باڵا و توێژینەوەی زانستی سەبارەت بە كەمكردنەوەی كرێی خوێندن لە زانكۆ و پەیمانگە تایبەتەكان ئاماژەی بەكاری لێژنەی تایبەتمەند لەسەر ئاستی وەزارەت بەم ئەركە كردو دەستخۆشی لێكردن بۆ كارەكانیان لەڕابردوو.\nوتیشی، لەرێمی كوردستان بەبارودۆخێكی تایبەت گوزەر دەكات بە شێوەیەك پێویستە هەموان رەچاوی بارو گوزەرانی دارایی خەڵكی خۆمان بكەین و لە هەمان كاتیشدا بتوانین هەلی خوێندن بۆ هەموان دەستەبەر بكەین، لەو چوارچێوەیەشدا وتی، بۆ ئەوەی رۆحیەتی كێبڕكێی زانستی لە دامەزراوە ئەكادیمیەكان بپارێزین و بە لەبەرچاوگرتنی باوردۆخی هاووڵاتیان بڕیارماندا بە كەمكردنەوەی كرێی خوێندن لە زانكۆ و پەیمانگە تایبەتەكان ئەویش بەپێی ئەنجامەكانی ریزبەندی نیشتمانی زانكۆكانی كوردستان بۆ ساڵی (٢٠١٩) كە لەلایەن وەزارەتی خوێندنی باڵاو توێژینەوەی زانستی راگەیەنراوە بەم شێوەی خوارەوە:\n•ئەو زانكۆیانەی دەكەونە گروپی B، بەڕێژەی (١٠%) كرێی خوێندن كەمدەكرێتەوە.\n•ئەو زانكۆیانەی دەكەونە گروپی C، بەڕێژەی (١٥%) كرێی خوێندن كەمدەكرێتەوە.\n•ئەو زانكۆیانەی دەكەونە گروپی D، بەڕێژەی (٢٠%) كرێی خوێندن كەمدەكرێتەوە.\n•سەرجەم پەیمانگە تایبەتەكان و كۆلێژە زانكۆییەكان بەڕێژەی (٢٠%) كرێی خوێندنیان كەمدەكرێتەوە.\nوەزیری خوێندنی باڵا و توێژینەوەی زانستی ڕایگەیاند" ئامانجی وەزارەتەكەمان لە كەمكردنەوەی كرێی خوێندن لە زانكۆ و پەیمانگە تایبەتەكان بە لەبەر چاوگرتنی باری دارایی هاووڵاتیانی كوردستان و رەخساندنی هەلی زیاتری خوێندن و پەرەپێدانی تواناكانی گەنجانی هەرێمەكەمانە، لەهەمان كاتدا ئەم هەنگاوە یارمەتیدەر دەبێت لە پاراستنی سەرمایەی نیشتیمانی و بەكارهێنانی لە گەشەپێدانی زانكۆكان و كەرتی تایبەت هەرێمی كوردستان".\nزانکۆ و پەیمانگا


چــەنــد ســوودێــكــی ســەرنــجــراكــێــشــی بــیــبــەری شــیــریــن\n29/06/2019 266 جار خوێندراوه‌ته‌وه\nدەلووجە، یان بیبەری شیرین بڕێكی زۆر ڤیتامین "C" ، كالیسیۆم ، مەگنیسیۆم ، پۆتاسیۆم ، ژمارەیەكی زۆر ڤیتامین و كانزای تری بۆ جەستە تێدایە، ئەوە سەرباری ئەوەی بریكی زۆر كەم لە كاربۆهیدرات و گەرمۆكە و چەوری تێدا .\nلێرەدا ٦ سوودی سەرنجڕاكێشی دەلووجەتان بۆ باس دەكەین كە واتان لێدەكات بیر لەوە بكەنەوە كە رۆژانە بیخۆن:\nكێشی جەستە دادەبەزێنێت\nبیبەری شیرین لەڕێگای دابەزاندنی چەوری سیانەیی (كە لە خرۆكەكانی خوێندا هەڵدەگیرێن) پرۆسەی جێگرەوەی خۆراكیی بەهێز دەكات ، ئەوەش یارمەتی سووتاندنی كالۆریی و پاراستنی ئاستی داواكراو لە كۆلیسترۆڵ دەدات ، هەروەك دەلووجە نارەحەتی هەرسكردن ناهێڵێت .\nلە شێرپەنجە دەتپاریزێت\nهەندێ لێكۆڵینەوە ئەوەی ئاشكرا كردووە كە بیبەری شیرین توانای برسیكردنی خانە سێرپەنجەییەكانی هەیە دواتر رێ لەگەشەكردنی دەگرێت و لەناوی دەبات ، ئەوە جگە لەوەی خواردنی بەشێوەیەكی رۆژانە رێدەگرێت لەوەی تووشی شێرپەنجە ببیت .\nلەبەر ئەوەی تایبەتمەندی دژە هەوكردنی تێدایە ، بیبەری شیرین ئەو ئازارە سووك دەكات كە پەیوەندییان بە دەمارەوە هەیە وەك هێرپس كە هەوكردنێكی پێستییە،هەر لەبەر ئەوە لە درووستكردنی هەندێ دەرمانی تایبەت بە پێست بەكاردەهینرێت .\nبەرگری لەش بەهێز دەكات\nلەبەر ئەوەی دەوڵەمەندە بە ڤیتامین C ، دەلووجە سیستەمی بەرگری لەش بەهێز دەكات ، بەشێوەیەك خرۆكە سپییەكان لەدژی نەخۆشییەكان هان دەدات ، جگە لەوەی ڤیتامین C و فلافۆنۆوید كە لە دەلووجەدا هەیە كیشەكانی هەناسەدان وەك هەوكردنی بۆڕی هەناسە و رەبۆ چارەسەر دەكات .\nتەندرووستی دڵ باش دەكات\nلێكۆڵینەوەكان دەڵێن پێكهاتەی فلافۆنوید كە لە دەلووجەدا هەیە بەهۆی ئەوەی بۆڕییەكانی خوێنفراوان دەكات بۆیە بۆ رێگری لەتووشبوون بە نەخۆشییەكانی دڵ بەسوودە ، هەروەك یارمەتیدەرە بۆ دابەزاندنی پەستانی خوێن و كەمكردنەوەی تێكڕای لێدانی دڵ ، ئەوەش هۆكارە بۆ باشكردنی چوونی خوێن و گەیشتنی ئۆكسجینی پێویست بۆ شانەكان.\nچارەسەری تێكچوونی كۆئەندامی هەرس دەكات\nدەلووجە ترشی تانینی تێدایە كە یارمەتیدەرێكی سەرەكییە لە چارەسەری تێكچوونی گەدە وەك سكچوونی واڵدوسنتاریا و نەخۆشییە میكرۆبییەكان ی تریش، لەبەر ئەوەی لە چەسپ دەچێت بۆیە پارێزگاری لە رووپۆشی گەدە دەكات و نایەڵێت تووشی برینداری ببێت .


پاش 16 ساڵ ״ئامۆزای گەنم״ بەرهەم هێنرا | ئاژانس\nHome سەرەکی پاش 16 ساڵ ״ئامۆزای گەنم״ بەرهەم هێنرا\non: حوزه‌یران 28, 2018 In: سەرەکی, کۆمەڵایەتیNo Comments\n״ڕێزان״ له دایک بوو\nپاش 16 ساڵ كاركردنی بێوچان لە بەغدا و 10 ساڵیش لە سلێمانی، بەرهەمێكى كشتوكاڵى مامۆستایه‌كى زانكۆی سلێمانی درووست بوو كه به «ڕێزان» ناسراوه.\nئەو بەرهەمە نوێیە ناوی «ڕێزان»ی لێ نراوە، كە تەرزێكی نوێی گەنمە. له ڕێگه‌ى پرۆسه‌ى موتوربەوه كە دایكی «ڕێزان» گەنمە و باوكیشی له ڕووه‌كى شه‌یلەم-ە و لێك دراون.\nلە كێڵگەكانی كۆلێجی زانستە كشتوكاڵییەكاندا، كە دەكەونە ناوچەی عەواڵەوە لە باشووری خۆرئاوای سلێمانی، نزیكەی پێنج دۆنم زەوی بۆ ئەم بەرهەمە نوێیە تەرخان كراوە، كە د. عیماد مەحمود خاوەنی بڕوانامەی دكتۆرا لە بەغدا و مامۆستای بەشی زانستی بەروبوومی كێڵگەیی كۆلێجی زانستە كشتوكاڵییەكان سەرپەرشتی دەكات.\nد. عیماد مەحمود بە «ئاژانس»ی وت: «16 ساڵە كار لە بەرهەمهێنانی ئەم تەرزە نوێیەی گەنمدا دەكەم. شەش ساڵی یەكەم لە بەغدا بووم، 10 ساڵیشە لەوەتەی لە سلێمانی دەژیم و لە كۆلێجی زانستە كشتوكاڵییەكان وانە دەڵێمەوە، بەردەوامم لەسەری، ئێستایش دەتوانین بەرهەمەكەی بە چاوی خۆمان ببینین».\nلەو پێنج دۆنمە، هەر دۆنمێك بەرهەمەكەی زیاتر لە یەك تەن دەبێت. واتە بە كۆی گشتی بەرهەمی ئەمساڵی «ڕێزان» نزیکەی شەش بۆ حەوت تەن دەبێت.\n«ڕێزان» كە د. عیماد بە «ئامۆزای گەنم» ناوی دەبات، به وته‌ى ئه‌و دوو سوودی هەیە جیاواز لە تەرزەكانی دیكە. سوودی یەكەمیان ئەوەیە كە تێكەڵ دەكرێت لەگەڵ گەنمی ئاساییدا و جۆرێكی «زۆر» باشی ئارد بەرهەم دەهێنێت، دووەمیشیان وەك عەلەف دەدرێتە ئاژەڵ، بەڵام عەلەفێكی جیاوازی پڕ لە پڕۆتین بە ڕادەیەك 18%ی گەنمەكە پێك دەهێنێت.\nجگە لەو دوو سوودە، «ڕێزان» چەندین تایبەتمەندییشی هەیە، كە لە تەرزەكانی دیكەی گەنم جیای دەكاتەوە. ئەویش بە هۆی بوونی سێ مادده كە تێیدایەتی.\nد. عیماد مەحمود ده‌ڵێت: «ئەم تەرزە نوێیە بەرگریی زۆر زۆری بۆ نەخۆشییە ڕووەكییەكان هەیە… بە ڕادەیەكی زۆر بەرگەی وشكەساڵی دەگرێت، لەم ڕووەوە بۆ هەرێمی كوردستان سوودێكی زۆر گەورەی دەبێت… جگە لەوانەیش بەرهەمەكەی زۆر زیاترە لە گەنمەكانی دیكە، هەروەها جۆرێكی بەسوودی (كا)ی هەیە جیاواز لەوانی دیكە».\nلەم چەند ڕۆژەی رابردوودا لیژنەیەكی تایبەتمەندی وەزارەتی كشتوكاڵی عێراق سەردانی كێڵگەكەی كۆلێجی زانستە كشتوكاڵییەكانیان كرد و رەزامەندییان لەسەر «ڕێزان» دا و وەك تەرزێكی نوێی «گەنم» تۆماریان كرد.\nئەمە یەكەمجار نییە كە د. عیماد تەرزی نوێی گەنم بەرهەم دەهێنێت، بەڵكو ئەزموونی دەوڵەمەندی لەو بوارەدا هەیە و پێشتر 15 تەرزی دیكەی گەنم و پێنج تەرزی جۆ و سێ تەرزی نوێی برنجی بەرهەم هێناوە. ئێستایش وا بۆ 20 ساڵ دەچێت سەرقاڵی بەرهەمهێنانی تەرزێكی دیكەیە كە ناوی «چەرمو»ی لێ ناوە و هەر لەناو كێڵگەكانی كۆلێجی زانستە كشتوكاڵییەكاندا لەسەر ڕووبەری 50 دۆنم كاریان لەسەر دەكات.\nهەر لەسەر ئەو کارانەی، دوو خەڵاتی جیهانی و پێنج خەڵاتی ناوخۆیی وەرگرتووە. تاكو ئێستایش خاوەنی 93 توێژینەوەیە لە بواری كشتوكاڵدا.\nد. عیماد مەحمود هیوادارە «ڕێزان» سوودی گەورە بە كشتوكاڵی هەرێمی كوردستان بگەیەنێت، هەرچەندە تا ڕادەیەك لەو ڕووەوە گەشبینە و دەڵێت: «هێدی هێدی بەرهەمی ڕێزان زیاد دەكەین و ساڵانە بەسەر جووتیاراندا دابەشی دەكەین، لەم رێگەیەشەوە هەم بەرهەمی گەنم زیاتر دەبێت و هەم نەخۆشییەكانیشی كەم دەبنەوە».\nلە كۆتاییشدا بەرهەمهێنانی «ڕێزان» دەچێتە چوارچێوەی بەرهەمەكانی كۆلێجی زانستە كشتوكاڵییەكانی زانكۆی سلێمانییەوە، كە بە كۆلێجی دایك دەناسرێت.\nڕاگرایەتیی كۆلێجی زانستە كشتوكاڵییەكانیش ڕاستەوخۆ هاوكاریی بەرهەمهێنانی ئەو تەرزە نوێیەی گەنم دەكات، وەك چۆن سەرپەرشتیی چەندین بەرهەمی دیكەی كشتوكاڵی دەكات لەناو كێڵگەكانیدا.\nد. كارزان تۆفیق ڕاگری كۆلێجەكە، بە «ئاژانس»ی وت: «جگە لە بەرهەمی گەنم و جۆ، كێڵگەی بەخێوكردنی ئاژەڵمان هەیە، كە ڕۆژانە زیاتر لە 100 لیتر شیر بەرهەمیان هەیە، سەرباری بەرهەمە ئاژەڵییەكانی تر».\nمانگێک دەدرێتە ١٦٠ پاڵاوگە بۆ داخستنیان


تاران و بەغدا کۆ دەبنەوە\n18:52 - 20 رەشەمه 2718\nکوردستان میدیا: سەرکۆماری ڕێژیمی ئیسلامیی ئێران بە هیوای ئەوەیکە بتوانێت گەمارۆ ئابوورییەکان دەور لێبداتەوە لەگەڵ ژمارەیەک لە بەرپرسانی بەغدا کۆ دەبێتەوە.\nلە دوای تێپەڕینی ٥ ساڵ؛ "حەسەن ڕۆحانی" سەرکۆماری ڕێژیمی ئیسلامیی ئێران سەردانی بەغدای کرد و لەگەڵ بەشێک له بەرپرسانی پلەبەرزی ئەو وڵاتە کۆ دەبێتەوە و دەیهەوێت پێوەندیی ئابووری و سیاسیی خۆی بەهێز بکات.\nسەفەری ناوبراو لە کاتێکدایە کە ئابووری ئێران لەژێر کاریگەریی گەمارۆ ئابوورییەکانی ئامریکاوە کەوتووەتە ژێر گوشارێکی زۆرەوە و بەرپرسانی ئەو ڕێژیمە لە هەوڵ دان لە ڕێگای جۆراجۆرەوە خۆیان لەو دۆخە دژوارەی ئابووریدا ڕزگار بکەن.\nچاودێرانی سیاسی باس لەوە دەکەن سەفەری ڕۆحانی بۆ دوو مەبەستی سیاسی و ئابوورییە کە بۆ ماوەی سێ ڕۆژ لە عێراقدا دەمێنێتەوە.\nسەفەری ئەو کاربەدەستەی ڕێژیمی ئێران لە کاتێکدایە کە ئامریکا هۆشداری بە بەغدا داوە کە گرووپە میلیشیاکانی کە ڕێژیمی ئێران پشتیوانیان لێ دەکات، لە خاکی عێراق وەدەرنێت.\nلە بواری ئابووریشەوە ئامریکا مۆڵەتی بە عێراق دابوو کە دەبی پێوەندییە بازرگانییەکانی لەگەڵ ڕێژیمی ئێران بگەێنێتە ئاستێکی زۆر لاواز کە بەشی ئەسڵی ئەو بڕیارە نەوت و بەرقی عێراق لەخۆوە دەگرت.\nسەرکۆماری ڕێژیمی ئێران بڕیارە لەگەڵ سەرکۆماری عێراق "بەرهەم ساڵح، عادڵ عەبدولمەهدی و سەید عەلی سیستانی کۆ ببێتەوە و هاوکات سەردانی چەند شاری مەزهەبیی عێراق بکات.\nڕۆژێک پاش دەسپێکردنەوەی گەمارۆکانی ئامریکا بۆسەر ڕێژیمی تاران، گروپی "گردانهای سید الشهدا" ڕایانگەیاندبوو: "بە مەبەستی شکاندنی ئەو ئابلۆقەیە کە لە لایەن ئامریکاوە خراوەتە سەر ئێران، دەست بە چالاکی دەکەن".\nعیبادی ئێوارەی ڕۆژی سێشەممە ١٦ی گەلاوێژی ١٣٩٧ی هەتاوی لە پرێسکۆنفراسێکدا باسی لەوە کردبوو، کە وڵاتەکەی پێبەندی گەمارۆکانی ئامریکا دەبێت و بەرژەوەندییە جیهانییەکانی عێراق ناخاتە مەترسییەوە.\nپاش ڕووخانی دەسەڵاتی سەدام حوسێن، ڕێژیمی ئێران هەموو هەوڵی خۆی خستووەتە گەڕ بۆ ئەوەی کە لە ڕێگای هەندێک گرووپ و ملیشیای سەر بە خۆی، کۆنترۆڵی سەربازی و هەروەها دەسەڵاتی سیاسی لە عێراق بە دەستەوە بگرێت.


بەرهەم ساڵح کۆبونەوەکانی سەرکردایەتی یەکێتیدا هەڵپەسارد\nبەرهەم ساڵح، جێگری پێشووی سکرتێری گشتیی یەکێتیی نیشتمانیی کوردستان کە ئێستا ئەندامی ئەنجوومەنی گشتیی سەرکردایەتیی حزبەکەیەتی، بەهۆی هەڵبژاردنی هاوسەرۆکانی یەکێتی، نیگەرانە و بەشداری لە کۆبوونەوەکانی سەرکردایەتیی حزبەکەیدا ناکات.\nبەپێی زانیارییەكانی ڕه‌وش پۆست كە لەسەرچاوەیەكی تایبەتەوە دەستیكەوتووە، بەرهەم ساڵح لە حزبەکەی نیگەرانە و بەم هۆیەوە بڕیاری داوە لە کۆبوونەوەکانی ئەنجوومەنی گشتیی سەرکردایەتیی یەکێتیدا بەشداری نەکات، ئەمەش لە ئەنجامی هەڵبژاردنی هەریەک لە باڤڵ تاڵەبانی و لاهوور جەنگی بە هاوسەرۆکی یەکێتی کە پێشتر بەرهەم ساڵح چاوەڕێی وەرگرتنی ئەم پۆستەی دەکرد.\nبەگوتەی سەرچاوەكەی ڕه‌وش پۆست، بەرهەم ساڵح توڕەو نیگەران بووەو ئەوەی بەچەند كەسێكی نزیكی گوتووە، لەبەر خاتری یەكێتی حزبە نوێیەكەی بەجێهێشت و گەڕایەوە، بەڵام بەم جۆرە بنەماڵەی تاڵەبانی پاداشتی دەدەنەوە.


سەرەتای ساڵی داهاتوو تەواوی کامپی ئاوارەکان لە هەرێم دادەخرێن – کوردی – RojNews.News\nسەرەتای ساڵی داهاتوو تەواوی کامپی ئاوارەکان لە هەرێم دادەخرێن\n11/11/2020 - 2:37:57 pm\nوەزارەتی کۆچ و کۆچبەرانی عێراق ڕایگەیاند، تا سەرەتای ساڵی داهاتوو تەواوی ئاوارەکان دەگەڕێندرێنەوە سەر ماڵ و حاڵی خۆیان و کامپەکانیش بەوانەی هەرێمی کوردستانیشەوە دادەخرێن.\nئیڤان فائیق، وەزیری کۆچ و کۆچبەرانی عێراق ڕایگەیاند، لەمساڵدا ٤٩ هەزار خێزانی ئاوارە لە کۆی یەک ملیۆن و ٥٠٠ هەزار ئاوارە گەڕێندراونەتەوە سەر ماڵ و حاڵی خۆیان کە بەهۆی شەڕەوە ئاوارە بووبوون.\nئیڤان باسی لەوە کردووە، وەزارەتەکەی بە هەماهەنگیی لەگەڵ ڕێکخراوی کۆچی نێودەوڵەتی، خانووی بەشێک لە ئاوارەکانی ناوچە ئازادکراوەکانیان ئاوەدانکردووەتەوە کە بەهۆی شەڕەوە وێران بوون، مووچەی شەش مانگیشیان بۆ ئەو خێزانانە دابین کردووە کە ماڵەکانیان بە تەواوی وێران بوون.\nوەزیری کۆچ ئاماژەی بەوە کردووە، وەزارەت پلانی هەیە لە کۆتایی ئەم مانگەدا کەمپەکانی کەرکوک و سەلاحەدین و ئەنبار و عامریەی فەلوجە دابخات کە نزیکەی هەزار ئاوارەی خەڵکی ئەنباری تێدان، هەروەها بە هاوکاریی ڕێکخراوە نێودەوڵەتییەکان گەڕانەوەی خۆبەخشانەی ئاوارەکان هەیە بۆ نەینەوا بۆ ناوچەکانی خۆیان کە ڕۆژانە ٥٠ بۆ ١٠٠ خێزان دەگەڕێنەوە.\nلە ساڵی ٢٠١٧ تا ناوەڕاستی مانگی ڕابردوو، نزیکەی ٦٠٠ هەزار خێزان لە هەرێمی کوردستانەوە گەڕاونەتەوە سەر زێدی خۆیان، بەڵام هێشتا لە هەرێمی کوردستان نزیکەی ٧٣٨ هەزار ئاوارە هەن، کە نزیکەی ١٥٢ هەزار خێزانن، لەو ژمارەیەش ٢٠٪ی لە کامپەکان نیشتەجێن و ٨٠٪یان لەناو شار و شارۆچکەکان دەژین.\nپێشتر یەک ملیۆن و ٦٥٠ هەزار ئاوارە و پەنابەر لە هەرێمی کوردستان تۆمار کراوە، کە سەرجەمیان لە ٦٨ کەمدا جێکراونەتەوە، بەڵام ئێستا ٣٧ کەمپ لە هەرێمی کوردستاندا ماوە.


بە باوەڕی بەناو نوێنەرانی کورد لە مەجلیسی ڕێژیم، لە ئێراندا کورد هەموو مافێکی پێ دراوە\n11:59 - 10 بەفرانبار 2718\nکوردستان میدیا: بەناو نوێنەرانی کورد لە مەجلیسی ڕێژیمدا، مافی کوردەکانی ڕۆژهەڵاتییان دەستەبەر کردووە و داوای مافی کوردەکانی باکوور و ڕۆژئاواش دەکەن!\nبەناو نوێنەرانی کورد لە مەجلیسی ڕێژیمدا، ڕۆژی شەممە، ٨ی بەفرانبار، لە نامەیەکی سەرئاوەڵادا، لە هەمبەر داگیرکاریی و ستەمی دەوڵەتی تورکیە، دەرحەق بە کوردستانی ڕۆژئاوا و پێشێلکاریی مافی نەتەوەیی و بەتایبەت مافی زمانیی کوردەکانی باکوور، سکاڵایەکیان ئاراستەی سکرتێری گشتیی ڕێکخراوی نەتەوە یەکگرتووەکان کردووە.\nلەم نامەیەدا کە زۆرینەی بەناو نوێنەرانی کوردی ڕۆژهەڵات واژۆیان کردووە، بە جۆرێک باس لە ستەمی نەتەوەیی و دەسدرێژییەکانی دەوڵەتی تورکیە بۆ سەر پارچەیەک لە کوردستان و پێشێلکاریی مافی نەتەوەیی و زمانیی کوردەکانی باکوور دەکرێت، کە گوایە ڕێژیمی ئێران، هەموو مافێکی بە کوردەکانی ڕۆژهەڵات داوە و کوردستانی ڕۆژهەڵات لەوپەڕی ئەمنییەت و ئاسایشدایە.\nئەم نوێنەرانە کە بەناو نوێنەری کوردی ڕۆژهەڵاتن، لە حاڵێکدا وەها نامەیەک بۆ ڕێکخراوی نەتەوە یەکگرتووەکان دەنووسن، کە لە کوردستانی ڕۆژهەڵات تاکی کورد لە هەموو مافێکی سەرەتایی و مرۆیی خۆی بێبەشە.\nلە کوردستانی ڕۆژهەڵات، بەپێی ئەو ئامارانەی کە لە هەواڵدرییەکانی ماف مرۆڤ بڵاو دەبێتەوە، ڕۆژ نییە کە لەسەر سنوورە دەسکردەکانی ڕۆژهەڵات و باشوور کۆڵبەرانی کورد بە تەقەی هێزە چەکدارەکانی ڕێژیم شەهید یان بریندار نەکرێن.\nبەناو نوێنەرانی کورد لە مەجلیسی ڕێژیم، ئەگەر باس لە داگیرکاریی ڕۆژئاوا لە لایەن دەوڵەتی تورکیەوە دەکەن؛ با باس لە ئۆپراسیۆنی داگیرکاریی کەرکووک، لە لایەن حەشدی شەعبیی سەر بە ڕێژیمەوەش بکەن، کە لە ١٦ی ئۆکتۆبری ساڵی ڕابردوو، بە هاوکاریی سپای قودس ئەنجام درا.\nلە بەشێکی دیکەی ئەو نامەدا هاتووە، کە لە وڵاتی تورکیەدا، باوک و کوڕێک بە بۆنەی ئاخاڤتن بە زمانی کوردییەوە، لە لایەن هێزەکانی دەوڵەتی تورکیە کوژراو و بریندار بوون، لە حاڵێکدا ساڵانە ڕێژەیەکی بەرچاوی لاوانی کورد لە زیندانەکانی ڕێژیمدا، تەنیا بە هۆی کوردبوونیان لە سێدارە دەدرێن و هیچ هەڵویست و ناڕەزایەتییەک لەم بەناو نوێنەرانە نابینرێت.


کوردیپێدیا - محمود بك خليفة عام 1957\n📷 محمود بك خليفة عام 1957 | پۆل: وێنە و پێناس | زمانی بابەت: 🇸🇦 عربي\nمحمود بك خليفة عام 1957\nمحمود بك خليفة مع ضيوف اجانب في خيمته الصيفية عام 1957\n 📡 ماڵپەڕ | 🇸🇦 عربي | واي باك مشين\n1. 👁 أربيل (هەولێر)\n2. 👁 برادوست\n📅 دەیە: 50کان (50-59)\n➕ ئەم بابەتە لەلایەن: (جوان عومەر ئەحمەد)ەوە لە: Aug 2 2020 6:19PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 3 2020 9:32PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 3 2020 9:32PM باشترکراوە\n👁 ئەم بابەتە 161 جار بینراوە\n📷 فایلی وێنە 1.0.1 29 KB Aug 2 2020 11:26PM جوان عومەر ئەحمەد


لەگەڵ خۆشەویستتدا نەبێ، هەرگیز لەگەڵ کەسدا گەشت مەکە.\n"ئێرنست هەمنگوەی" دەڵێ بڕوام نەدەکرد هیچ کەس بەهیچ شێوازێک بتوانێ بنووسێت، ئەگەر هەمو توانای خۆی نەخاتە کار بۆ ئەوەی بەباشترین شێوە بنووسێت. دەشڵێ، زۆر جار، تا پەڕەگرافێکم دەنووسی، هەمو بەیانیەکەم بەکارەوە دەبرد.\nهەندێک جار، کە دەستم بە چیرۆکێکی تازە دەکرد و نەم دەتوانی لەسەری بەردەوام بم، دەمگوت نیگەران مەبە. تۆ پێشتر هەمیشە نووسیوتە و ئێستاش هەردەنووسی. وەختێکیش دەم نوسی، بۆ من وا پێویست بو، دوای نووسین بخوێنمەوە. ئەگەر هەر خەریکی بیر لێکردنەوەی بوویتایە، ئەو شتەت لێ ون دەبوو کە دەتنووسی.\nهەمنگوەی دەڵێ کەسێک کەوتە باسکردنی نووسینەکانم و من ئیتر گوێم لێ نەگرت. هێڵنجم دەهات خەڵک لەبەردەم خۆمدا باسی نووسینەکانم بکەن.\nئەو نووسەرانەی پەرتووکەکانیان دەدەن بەم و بەو، هەمنگوەی دەربارەی پەرتووکەکەیان دەڵێ هەر بەوەدا دەزانیت بێ بەهان.\nئەم پەرتووکە "پاریس جەژنی نەبڕاوە" کە لە بارەی ساڵانی ١٩٢١ بۆ ١٩٢٦ی پاریسەوەیە و هەمنگوەی یاداشتی کردوە، دەڵێ:\nئەگەر خوێنەر پێی باشتر بێت، دەشێ ئەم پەرتووکە بە ڕۆمان دابنرێت.\nئەو نوسەرە مەزنە لەگوزەرانێکی سادە و هەژارانەدا ژیاوە، بەڵام هەژاری ڕێگەی ئەوەی لێ نەگرتوە تا ڕادەی خنکان، لەبەحری ژیان قوول بێتەوە. جگە لەوەی هەمو بەیانیەک دەینوسی، لەکافێیەکانیش دادەنیشت و بەدەم قاوە دەخواردەوە چیرۆکی دەنوسی، سەیری کچە جوانەکانیشی دەکرد و پێیان سەرسام بو. هەمنگوەی دەڵێ:\nبەیانیەک چومە کافێییەک دەمێک بو دەستم بە نووسین کرد بوو، سەرم هەڵبڕی کچێک هاتە کافێکە و بە تەنیا لەسەر مێزێک، لەبەر پنجەرەکەدا، دانیشت. کچەکە زۆر جوان بوو، بەودەمو چاوەیەوە، کە هێندە تەڕ و تازە بوو، ئەگەر سکە لە گۆشتی ساف و پێستێکی بارانشۆردوو لێ بدرایە، دەتگوت سکەی تازە لێدراوە، قژیشی وەک باڵی قەلەڕەش تۆخ و تیژ و لار بەسەر گۆنایدا بڕدرابوو.\nهەمنگوەی پێش ئەوەی وەک ڕۆماننووس بناسرێت چیرۆک نوس بوو، پێش ئەوەی چیرۆکنووسیش بێ ڕۆژنامەنووس بوو، یاخود لەگەڵ پیشەی ڕۆژنامەوانیش چیرۆکی دەنووسی.\nخواردن و خواردنەوە، نووسین و خوێندنەوە، گەشت و گەڕان و سەردانی بەردەوام بۆ پەرتووکخانەکان بۆ ئەو چێژبەخش بوون.\nئەم پەرتووکە بۆ نوسەرانی چیرۆکنووس و قەڵەمی تازە پێگەیشتوو، کاریگەرە تا بزانرێت نوسەرە مەزنەکان چۆن نووسیویانە و چۆن ژیاون و ژیانی ئەدەبیان چۆن بووە.\nمن ئەو پەرتووکە ئەفسوناوییە نایابە بە کەمترین ماوە خوێندەومەوە و چێژی تایبەتی خۆی هەیە. دەست خۆشی لە وەرگێڕەکەی ژوان جەلال دەکەم.\nئەم پەرتووکە بە کوردیەکی ڕەوان، ژوان جەلال لە ئینگلیزیەوە وەری گێڕاوە و ناوەندی غەزەلنووس بۆی چاپ و بڵاوکردۆتەوە.


حکومەتی بەغدا سوورە لەسەر جێبەجێکردنی بڕیارەکانی لە دژی هەرێمی کوردستان\nحکومەتی ناوەندی عێراق دەڵێت بەدواداچوون بۆ ئەو بڕیارانەی کردووە کە پـێشتر لە دژی حکومەتی هەرێمی کوردستان داونی لە ئەنجامی ئەو ڕیفراندۆمەی لە کۆتایی مانگی نۆ سازیکرد.\nئۆفیسی ڕاگەیاندنی حەیدەر عەبادی سەرۆک وەزیری عێراق ئەمڕۆ دووشەممە بەیانـنامەیەکی لە بارەی کۆبوونەوەی ئەمڕۆی ئەنجومەنی وەزاری بۆ ئاسایشی نیشتمانی بڵاوکردەوە و تیایدا هاتووە، ئەنجومەنەکە تاووتوێی بڕیارەکانی پێشووی خۆی لە بەرامبەر هەرێمی کوردستان کردووە، ئەمەش لە ئەنجامی ڕیفراندۆمەکەی سازکرا.\nدەشڵێت بڕیاری نوێیان داوە بۆ سەپاندنی دەسەڵاتی فیدراڵی لە هەرێم و ناوچە جێ ناکۆکی لەسەرەکان. بەپـێی بەیانـنامەکە ئەم بڕیارانەی ئەنجومەنەکە لە دژی خەڵکی کورد نیـیە بەڵکو بۆ بەرژەوەندیـیانە.\nپاشان نووسیویەتی ئەنجومەنەکە بەدواداچوونی کردووە بۆ ئەو سکاڵایانەی داواکاری گشتی بەرزی کردوونەتەوە لە دژی ئەو فەرمانبەرانەی دەوڵەت کە لە هەرێمی کوردستان ڕیفراندۆمەکەیان ئەنجامدابوو. ئاماژەی بۆ ئەوەش کرد لیستێکیان بە ناوی ئەو فەرمانبەرانە ئامادەکردووە.\nئەنجومەنەکە بەدواداچوونیشی کردووە بۆ ئەو ڕێوشوێنانەی تیمی گەڕاندنەوەی سەروەت و سامانەکانی عێراق کردوویانە بۆ حساباتەکانی هەرێمی کوردستان و کاربەدەستانی هەرێم، ئەوانەی پارەی هەناردەکانی نەوت دەچێتە سەر حسابەکانیانەوە.\nئەنجومەنەکە کە کۆبوونەوەکەی بە سەرۆکایەتی عەبادی ئەنجام دابوو، بڕیارشی داوە تۆڕەکانی پەیوەندی تەلەفۆنی مۆبایل بکەونە ژێر دەسەڵاتی فیدراڵی و بۆ بەغدا بگوێزرێنەوە.\nدواتر تاووتوێی داوای فەرمی خۆیان لە ئێران و تورکیا کردووە سەبارەت بە داخستنی خاڵە سنووریـیەکانیان لەگەڵ هەرێمی کوردستان هەتا ئەو کاتەی ڕادەستی حکومەتی فیدراڵی دەکرێن. هەروەها هەموو مامەڵە بازرگانیـیەکان لەگەڵ هەرێمی کوردستاندا ڕابگرن، بە تایبەتی هەناردەکردنی نەوت. دەشڵێت دەبێت لە مەسەلەی نەوتدا تەنیا مامەڵە لەگەڵ حکومەتی فیدراڵی عێراقدا بکرێت.\nلە کۆتایی ڕاگەیاندنە نووسراویشە بڕیاری دیکەش لەم بارەیەوە دراوە، بەڵام ئاشکرای نەکردووە ئەو بڕیارانەی دیکە چین.\nجێی ئاماژەیە لە 29 ی مانگی نۆوە حکومەتی ناوەندی عێراق گەشتە نێودەوڵەتیـیەکانی بۆ هەردوو فڕۆکەخانەی هەولێر و سلێمانی ڕاگرتووە، ئەمەش وەک بەشێک لەو بڕیارانەی لە دژی هەرێمی کوردستان داویەتی لە بەرامبەر ئەو ڕیفراندۆمەی لە 25 ی مانگی نۆدا بۆ سەربەخۆی سازکرا.


هەواڵ / ڕاپۆرت :: 21/01/2020 :: 2358 جار بینراوە\nدواڕۆژ، كۆچه‌ر على\nبه‌پێى یاسایى چاكسازى موچه‌ى پله باڵاو تایبه‌ته‌كان له هه‌رێمى كوردستان له نێوان (2 ملیۆن و 100 هه‌زار) بۆ ( چوار ملیۆن و 200 هه‌زار دينار) ده‌بێت و له‌م خوله‌ى په‌رله‌مانیش زیاتر له 63%ی په‌رله‌مانتاران به مووچه‌ى 50% خانه‌نشین ده‌كرێن.\nهه‌فته‌ى ڕابوردوو په‌رله‌مانى كوردستان یاسایى چاكسازى په‌سه‌ندكردو دوێنێ دووشه‌ممه 20ى كانونى دووه‌م، یاساكه ره‌وانه‌ى سه‌رۆكایه‌تى هه‌رێم كراوه‌و چاوه‌ڕێ ده‌كرێت له هه‌فته‌ى داهاتوو واژۆ بکرێت.\nبه‌پێى یاسایى خانه‌نشینى ماده‌ى حه‌وته‌م كه له لایه‌ن په‌رله‌مانى كوردستانه‌وه په‌سه‌ندكراوه چه‌ند مه‌رجێك بۆ مووچه‌ى خانه‌نشینى پله باڵاو تایبه‌ته‌كان دانراوه:\n1. بۆ خانه‌نشینى په‌رله‌مانتار و پله باڵاكان ئه‌گه‌ر مه‌رجى ته‌مه‌ن و ساڵانى خزمه‌تى هه‌بێت به 15% خانه‌نشین ده‌كرێت، ساڵانى خزمه‌تیش حساب ده‌كرێت و هه‌ر ساڵێكى خزمه‌تیش به 1.5 داده‌نرێت، ئه‌گه‌ر بڕوانامه‌ى دبلۆمى هه‌بێت 2 خاڵى دیكه وه‌رده‌گرێت، ئه‌گه‌ر به‌كالۆریۆس بێت 4، ئه‌گه‌ر ماسته‌ر بێت 6، ئه‌گه‌ر دكتۆرا بێت 8، به‌ڵام ئه‌و په‌رله‌مانتار و پله‌باڵا و تایبه‌ته نابێت رێژه‌ى خانه‌نشینكردنه‌كه‌ى 50%ی مووچه‌كه‌ى تێپه‌ڕبكات.\nواته ئه‌گه‌ر په‌رله‌مانتارێك ته‌مه‌نى له‌سه‌رووى 45 ساڵ بێت و 15 ساڵ خزمه‌تى هه‌بێت و بڕوانامه‌ى به‌كه‌لۆریۆسى هه‌بێتك ئه‌وا 15+ 15 ساڵ خزمه‌ت (هه‌رساڵێك 1.5 حساب ده‌كرێت) + 4 خاڵ بڕوانامه، یه‌كسانه به 42، كه‌واته ئه‌و پله‌باڵا و تایبه‌ته به 42%ى موچه‌ى ئێستاى خانه‌نشین ده‌كرێت، ئه‌گه‌ر ئه‌و رێژه‌یه له‌سه‌دا په‌نجا تێپه‌ربكات، ئه‌وا هه‌ر به 50% خانه‌نشین ده‌كرێت.\nبه‌پێى ئه‌و داتاو ئامارانه‌ى ده‌ست دواڕۆژ كه‌وتووه 63%ى په‌رله‌مانتارانى ئه‌م خوله له‌و كه‌سانه‌ن كه ساڵى خزمه‌ت و ته‌مه‌نیان ته‌واوه‌و به‌پێى ئه‌و بڕگه‌یه خانه‌نشین ده‌كرێت و زۆرترین مووچه‌ى خانه‌نشینیان 4 ملیۆن و 200 هه‌زار دینار دەبێت.\n2. بۆ خانه‌نشینى په‌رله‌مانتار و پله‌باڵاكان ئه‌گه‌ر مه‌رجى ته‌مه‌نى خانه‌نشینى تیدا نه‌بێت، ئه‌وانیش به 15% خانه‌نشین ده‌كرێن، بۆ ئه‌وانیش ساڵانى خزمه‌ت حساب ده‌كرێت هه‌ر ساڵێكى خزمه‌تیش به 1.5 داده‌نرێت، ئه‌گه‌ر بڕوانامه‌ى دبلۆمى هه‌بێت 2 خاڵى دیكه وه‌رده‌گرێت، ئه‌گه‌ر به‌كالۆریۆس بێت 4، ئه‌گه‌ر ماسته‌ر بێت 6، ئه‌گه‌ر دكتۆرا بێت 8.\nواته ئه‌گه‌ر پله‌باڵایه‌ك ته‌مه‌نى خانه‌نشینى كه‌متر بوو له 45 ساڵ و 12 ساڵ خزمه‌تى هه‌بێت و بڕوانامه‌كه‌شى به‌كالۆریۆس بێت، 15 + 12 ( بۆ هه‌رساڵێك 1.5 حساب ده‌كرێت) + 4 بروانامه یه‌كسانه به به 37، به‌ڵام له‌به‌رئه‌وه‌ى ته‌مه‌نى خانه‌نشینى نه‌گه‌یشتووەته 45، ئه‌وكات به 25%ی مووچه‌كه‌ى خانه‌نشین ده‌كرێت، نه‌ك 37%.\nئه‌گه‌ر پله‌باڵایه‌ك ته‌مه‌نى خانه‌نیشینى كه‌متر بوو له 45 ساڵ و 2 ساڵ خزمه‌تى هه‌بێت به‌تایبه‌ت ئه‌وه‌ى پێش كارى په‌رله‌مانتارى فه‌رمانبه‌ر نه‌بوون، بڕوانامه‌كه‌شى به‌كالۆریۆس بێت، 15 + 1 ( بۆ هه‌رساڵێك 1.5 حساب ده‌كرێت) + 4 بڕونامه، یه‌كسانه به 21، ئه‌وكاته به 21%ى مووچه‌كه‌ى خانه‌نشین ده‌كرێت.\nهه‌ر به‌پێى ئه‌و ئامارانه‌ى ده‌ست دواڕۆژ كه‌وتووه 37%ى په‌رله‌مانتارانى ئه‌م خوله‌ى په‌رله‌مان ئه‌و بڕگه‌یه‌ى ماده‌كه دەیانگرێتەوەو زۆرترین مووچه‌شیان 2 ملیۆن و 100 هه‌زار دینار ده‌بێت.\nبه‌پێى یاسای چاكسازى خانەشینی پلەباڵا بە رێژەی (30%) کەمکرایەوە بۆ ئەوانەی سەروو 45 ساڵن و خزمەتی 15 ساڵیان هەیە و رێژەی ( 55٪ بۆ 75%) کەمکرایەوە بۆ ئەوانەی خوار 45 ساڵن و 15 ساڵ خزمەتیان نییە.\nهه‌ر به‌پێى پڕۆژه‌یاساى چاكسازى داده‌وره‌كان به رێژه‌ى 70%ی مووچه‌ی ئێستایان خانه‌نشین ده‌كرێن كه له رابوردوودا به 100% خانه‌نشین ده‌كران.


بەڤیدیۆ: بۆ یەکەمجار لە مێژووی سعودییە یاری زۆرانبازی خانمان بەڕێوەچوو\nوەرزشەکانی دیکە :: پێش 2 هەفتە  :: 170 جار بینراوە\nوەرزشەکانی دیکە :: 14 کاتژمێر پێش ئێستا\nبۆ یەکەمجار لە مێژووی ئەم وڵاتە، شانشینی سعودی رێگەدەدات یاری وەرزشی تایبەت بە خانمان ئەنجامبدرێت.\nلە میانی بەڕێوەچوونی نمایشی کڕاوڵ جووڵ ـی تایبەت بە زۆرانبازی سەربەست کە فیدراسیۆنی (WWE) رێکی خستبوو، لە یەکێک لە یارییەکانی ئەم نمایشە هەردوو خانمە زۆرانباز (ناتالیا) و (لانسی ئیڤێنس) لە یارییەکی تاکی رووبەڕووی یەکتر بوونەوە.\nپێشتر لەسەرجەم ئەم نمایشە وەرزشییانەی لە وڵاتی سعودییە ئەنجامدەدران، بە هیچ جۆرێک یاری زۆرانبازی خانمان رێگە نەدەدرا، بەڵام لە هەنگاوێکی دەگمەن بەرپرسانی ئیداری و وەرزشی ئەم وڵاتە بە هەماهەنگی لەگەڵ فیدراسیۆنی (WWE) تایبەت بە نمایشی زۆرانبازی سەربەست، ئەم هەنگاوەیان کردە ڕاستی.\nهەر زوو بەڕێوەچوونی یاری نمایشی زۆرانبازی خانمان کاردانەوەی نێوخۆی سعودییە و جیهانی بە دوای خۆیدا هێنا و بەشێک لە رەخنەگران ئەم هەنگاوە بە نەرێنی وەسف دەکەن بەهۆی بوونی دوو لە پیرۆزترین رووگە ئیسلامییەکان کە مزگەوتی حەڕام و مزگەوتی پیرۆزی پێغەمبەر ـن،(د-خ) بەشێکیش لە چاودێران ئەم هەنگاوەیان بە کرانەوەی وڵاتی سعودییە وەسف کرد بە رووی جیهان و بەرفراوانکردنی ئازادییە کەسییەکان و برەودان بە مافی ئافرەت لەم وڵاتە کە پێشووتر تێبینی لەسەری هەبوو.\nماوەی دوو ساڵە شانشینی سعودی گرێبەستێکی درێژخایەنی لەگەڵ کۆمپانیای (WWE) واژوکردووە و بە پێی ئەم گرێبەستە ساڵانە کۆمپانیای ناوبراو ٤ نمایشی زەبەلاحی زۆرانبازی لەم وڵاتە ئەنجامدەدات و ئەفسانەکانی کۆن و تازەی زۆرانبازی بەشدار دەبن لەبەرامبەردا بەرپرسانی سعودییە بۆ هەر نمایشێک بڕی ١٦ ملیۆن دۆلار دەدەنە کۆمپانیای دەبڵیو دەبڵیو ئی جگە لە دابینکردنی خەرجی مانەوە و گەشتکردن.


» شیرین و ناشیرین\nشیرین و ناشیرین\nسالانی زوو که هێشتا ته‌کنه‌لۆژیا به‌م ئاسته‌ی ئێستا پێش نه‌چوو بوو ، له هه‌ڵبژاردنه‌کانا وێنه‌ی ڕه‌ش و سپی کاندیداکان به دیوار و کۆڵان و شه‌قامه‌کانی شارا هه‌ڵ ئه‌واسرا . به‌ڵام به پێش وه‌چوونی ته‌کنه‌لۆژیا ، به تایبه‌ت عکاسی و فۆتۆشاپ و … زۆر شتی‌تر ، دۆخه‌که زۆر گۆڕا ! ڕواڵه‌تی ناشیرین و زه‌ق به فۆتۆ شاپ گۆڕانیان به سه‌ردا دێت و وێنه‌گه‌لێکی جووان و دڵ‌ڕفێن دروست ئه‌کرێت !\nله کاتی پڕوپاگه‌نده‌ی کاندیداکانی شوورای شاری مه‌ریوانا ، ناوه‌کان زۆر بۆم ئاشنا بوون . به‌ڵام وێنه‌کان نا !!! زۆربه‌یانم ئه‌ناسی ، ڕوومه‌تی زۆریانم له نزیکه‌وه بینیبوو ، له گه‌ڵیان قسه‌م کردبوو ، … به‌ڵام ئه‌و ڕوومه‌ته‌ی من له جیهانی واقیع و حازردا بینیومه ، زۆر جیاوازی بوو له گه‌ڵ وێنه‌ی هه‌ڵواسراوی کاندیده‌کانا ! کاندیدی وا بوو ( جا چه ژن بێت یان پیاو ! ) پیاو تێر نابێ له سه‌یری چاو و ده‌م و لووت و زوڵفی خاو و قه‌د و باڵایان ! به‌ڵام له واقێعدا هه‌تا خوا حه‌ز کات ناشیرینن !\nمن به داخم بۆ ئه‌و خه‌ڵکه‌ی وا به پێی جووانی و ناشیرینی کاندیده‌کان ، ده‌نگیان پێ ئه‌ده‌ن ! دوو هێنده‌ش به داخم بۆ ئه‌و کاندیدانه وا ئه‌یانه‌وێت به وێنه‌ی فۆتۆشاپ‌کراو ، ده‌نگی خه‌ڵک به ده‌س بێنن !


15/3/2021 - 10:20\nئەم هەورە بۆ یەكەمجار لە حەفتایەكانی سەدەی رابردوودا بینراوه، ئەویش لە رێگەی كامێرای كەشتی ئاسمانیی خولگەیی (مارس) ی (یەكێتی سۆڤییەتی) پێشوو و ئێستاش ماوە ماوە لەهەمان شوێن و بەهەمان شێوە دەردەكەوێتەوەو لەو كاتەوە ببووە یەكێ لە نهێنییە شاردراوەكانی ئەو هەسارەیە، بەڵام بەم دواییە، زانایان توانیان پەردە لەسەر نهێنی ئەو دیاردە سەرنجڕاكێشە لاببەن كە بە درێژایی دەیان ساڵ سەری سوڕماندبوون!\nلە راستیدا تا ئێستا ئەو پەڵە هەورە 100 جار لە رێگەی 5 مانگی دەستكردی دیكەش بینراوە كە بریتین لە (ڤایكینگی خولگەیی و مێیڤن و مارس ریكۆنسیانس ئۆربیتەر) ی (ئەمریكی) و (مانگالایان) ی (هیند) ی.\nئەو هەورە كە ناونراوە (هەوری درێژبووەوەی ئارسیا مۆنس) يان (Arsia Mons Elongated Cloud – AMEC)، لەسەر شێوەی زمانەیەكی باریك لەدواوەی یەكێ لە گڕكانە مەزنەكانی ئەو هەسارەیەدا دەردەكەوێ كە بە (ئارسیا مۆنس) ناسراوە و بەم دواییە مانگی دەستكردی ئەوڕوپی (ماڕس ئێكسپرێس) كە لە كۆتایی ساڵی 2003 ەوە بە دەوری (مەریخ) دا دەخولێتەوە، جارێكی دیكەو لە ئەیلوولی 2018 هەمان دیاردەی بینيیەوه.\nلە لێدوانێكی فەڕمیی (ئاژانسی بۆشاییگەریی ئەوڕوپی – ESA) لە رۆژی سێشەممەی رابردوو 2021.3.9 كە لەلایەن مامۆستای (زانكۆی هەرێمی باسك) (خۆرخی هێرناندیس) ەوە پێشكەشكراوە هاتووە: "ئەو تیمەی كە لێكۆڵینەوە دەربارەی هەورەكانی (مەریخ) دەكەن بۆ جارێكی دیكە هەمان ئەو هەورە نامۆیەیان بینی كە لەلایەن كامێرای ناسراو بە (VMS) ی تایبەت بە مانگی دەستكردی (مارس ئێكسپرێس) ەوە وێنەی گیرابوو، وە ئەوەی سەیرە كەوا ئەو كامێرایە خاوەن كوالیتییەكی نزمەو لە (وێبكام) ەكانی نێو لاپتۆپێكی ئاسایی زیاتر نییەو سەرەتا لە ساڵی 2003 بۆماوەیەكی كەم و بۆ هەندێ پرۆسەی زانستیی سنووردار بەكارهێنرا پاشان لەكاركردندا وەستێنرا، ئینجا ماوە ماوە بۆ هەندێ بواری فێركاریی بەكاردەهێنرا، بەڵام ئەو خاڵە گرنگەی كە ئەو كامێرا سادەیە لەوانیتر جیاد دەكاتەوە، فراوانیی گۆشەی وێنەگرتنییەتی كە هەر ئەمەش وایكرد ئەو پەڵە هەورە بە تەواوی لەنێو گرتەكانیدا دەربچێت.\nروانگەكردنی زانستيى و وردى ئەو پەڵەهەورە دەریخست كەوا لە بەرەبەیانی هەموو رۆژێكدا لە دواوەی گڕكانی مەزنی (ئارسیا مۆنس) ەوە دروست دەبێ و سەرەتا، پێش هەڵاتنی خۆر لە كاتژمێر 5 تا 6 ی بەیانی بەكاتی (مەریخ) بەشی ناسراو بە (كڵاوەی هەور) ەكە دروست دەبێ و لەنێوان كاتژمێر 6 تا 08:30 ی بەیانی بەشی ناسراو بە (كلكی هەور) ەكە بە خێراییەكی یەگجار زۆر بەرەو رۆژئاوا دروست دەبێ و هەڵدەكشێ، ئینجا لە كاتژمێر 09:00 تا 01:00 ی دوای نێوەڕۆ بەكاتی (مەریخ) دەمێنێتەوە، بەڵام لەو ماوەیەدا تا دێت زۆر كاڵ دەبێ و لە دوای كاتژمێر 01:00 ی دوای نیوەڕۆ بە تەواوی بەهەڵمدادەچێ و ون دەبێ".\nپێكهاتەی ئەو هەورە، هەڵمی ئاوی بەستووە، وەك ئەو جۆرە هەورانەی كە لە ئاستە بەرزەكانی ئاسمانی هەسارەكەماندا دروست دەبێ و لەگەڵ هەڵاتنی خۆر لە (مەریخ) دا، بەرزدەبێتەوە تا دەگاتە سنووری 40 كیلۆمەتر لەسەر ئاستی رووەكەیدا، ئەمە لە كاتێكدا بەرزایی لوتكەی گركانە مەزنەكه دەگاتە 17 كیلۆمەتر لەسەر ئاستی رووی هەسارەكەدا، پاشان تەوژمەكانی با بەرەو ئاراستەی رۆژئاوا درێژی دەكاتەوەو خێرایی ئەو درێژبوونەوەیەش دەگاتە 600 كیلۆمەتر لە كاتژمێرێك و تا سنووری 1800 كیلۆمەتریش درێژ دەبێتەوەو پانتاییەكەی دەگاتە نزیكەی 150 كیلۆمەتر، بەڵام ئەو دیاردەیە تەنها لە ماوەی 2.5 كاتژمێر بەردەوام دەبێ و پاشان كۆتایی پێدێت.\nبۆ دەستكەوتنی زانیاری و وێنەی وردتر بۆ ئەم دیاردە سەرنجڕاكێشە، ئەمجارە پسپۆڕان (كامێرای سێ رەهەندیی كوالیتی هەرە بەرز) و (كامێرای وێنەگری شەبەنگیی فەڕەنسى) ناسراو به (OMEGA ) يان بەكارهێناوە بۆ زانینی تایبەتمەندییە فیزیاییەكانی ئەو پەڵە هەورە ناسك و ناوازەیە، كە بێگومان لەبەر نزمیی پاڵەپەستۆ و تەنكیی بەرگە هەوای ئەو هەسارەیەدا، هیچ دیاردەیەكی دابارین (لە باران و بەفرو تەرزە) روونادات.\nسەرچاوه: سايتى NASA


2 هەزار پەنابەر لەسوید هەڵاتوون\nپۆلیس نەیتوانیوە ئەرکی ناردنەوەی ئەو پەنابەرانە بەجێ بگەیەنێت کە بڕیاری ناردنەوەیان هەیە، بەهۆی ئەوەی کە شوێنی ژیانی ئەو کەسانە نازانن.\nدەتوانین بڵێین کە توانراوە تەنها نزیکەی یەک لە سەر سێی ئەو پەنابەرانە بنێردرێنەوە کە بڕیاری ناردنەوەیان هەبووە، هەموو ئەوانی دیکە کە نەنێردراونەتەوە بەهۆی ئەوەیە کە پۆلیس نازانێت ئەو کەسانە لە کوێ ئەژین. واتا دوو لەسەر سێی پەنابەران دیار نین. پار لۆڤێنباری بەرپرسی گروپ لە پۆلیسی سنوور دەڵێت.\nحوکومەت ئەرکی ناردنەوەی ئەو پەنابەرانەی دایە پۆلیس کە بڕیاری ناردنەوەیان هەیە و ئامانج وا بوو کە لە ماوەی سێ مانگی سەرەتای ئەمساڵدا ئەو کارە بە ئەنجام بگەیەندرێت.\nنزیکەی سێ هەزار پەنابەر دەبوا بنێردرێنەوە وڵاتی خۆیان بەڵام نزیکەی دوو هەزاریان دیار نین. ئەمە ژمارەیەکی زۆرە و یەکێک لە هۆکارەکان ئەوەیە کە پۆلیس شوێن و ئەدرێسیان نازانێت، ئەمەش دەرئەنجامی ئەوەیە کە لە ساڵی ٢٠١٦ دا یاسای کۆچ بەشێوەیەک گۆڕا کە ئەو کەسانەی بڕیاری ناردنەوەیان دەرچوو چیتر مافی مانەوەیان لە کامپەکانی دەستگەی کۆچدا نەما و دەبوا خۆیان شوێنێک بدۆزنەوە تا ئەوکاتەی پۆلیس دەیاننێرێتەوە.\nئەمە وای کردووە کە پۆلیس نەیتوانیوە ئەرکی ناردنەوەیان بەو شێوەیە جێبەجێ بکات کە حوکومەت و سیاسەتمەداران خواستوویانە. بۆ گەیشتن بەو ئامانجە پۆلیس پێویستی بە سەرچاوەی زیاترە و دەبێت چاودێریی ورد لەسەر ئەو پەنابەرانە و شوێنی ژیانیان هەبێت تا بزانرێت لە دوای جیهێشتنی دەستگەی کۆچ لە کوێ دەژین.\n645 جار خوێندراوه‌ته‌وه\nمیوانی سه‌رهێڵ: 128\nکۆی سه‌ردان: 17560583


ئه‌مینداری گشتی ناتۆ: ناتوانین پاڵپشتی بڕیاری داخستنی ئاسمانی ئۆكرانیا بین\n10:26 - 16/03/2022\nجێنس ستۆلتنبێرگ، ئه‌مینداری گشتی رێكخراوی هاوپه‌یمانی باكوری ئه‌تڵه‌سی "ناتۆ" ئه‌مڕۆ چوارشه‌ممه رایگه‌یاند، وه‌ك رێكخراوه‌كه‌یان ناتوانن به‌هیچ شێوه‌یه‌ك پاڵپشتی بڕیاری داخستنی ئاسمانی ئۆكرانیا بن، ده‌بێت له‌وه دڵنیا ببینه‌وه كه ئه‌م جه‌نگه سنوره‌كانی ئۆكرانیا جێناهێڵت.\nبه‌پێی تۆڕی هه‌واڵی BBC جێنس ستۆلتنبێرگ، له چاوپێكه‌وتنێكی رۆژنامه‌وانیدا رایگه‌یاندوه، پێداچونه‌وه‌یه‌كی گشتی به پلان و ستراتیژی هێزه‌كانیان ده‌كه‌ن له نزیك سنوره‌كانی پۆڵندا و كار له‌سه‌ر به‌هێزكردن و كاراكردنی به‌رگری هێزەكانی ناتۆ ده‌كه‌ن و هێزی زیاتر و به‌رگری ئاسمانی دور مه‌وداش ده‌خه‌نه ئاماده‌باشییه‌وه.\nوه‌ك ئه‌ندامانی رێكخراوه‌كه‌یان كۆده‌نگن له‌سه‌ر ئه‌وه‌ی كه ناتوانن پاڵپشتی داخستنی ئاسمانی ئۆكرانیا بكه‌ن\nوتیشی، "سه‌ره‌ڕای ئه‌وه‌ی ته‌واوی جیهان روبه‌ڕوی به‌رپرسیارێتییه‌كی زۆربوه‌ته‌وه له‌سه‌ر پاراستنی سنوره‌كانی ئۆكرانیا و هاوڵاتیانی، به‌ڵام وه‌ك ئه‌ندامانی رێكخراوه‌كه‌مان كۆده‌نگین له‌سه‌ر ئه‌وه‌ی كه ناتوانین پاڵپشتی داخستنی ئاسمانی ئۆكرانیا بكه‌ین، چونكه ده‌بێت له‌وه دڵنیاببینه‌وه كه ئه‌م جه‌نگه سنوره‌كانی ئۆكرانیا جێناهێڵت".\nبۆ ئه‌وه‌ی ئۆكرانیا ببێتە به‌شێك له ناتۆ ده‌بێت بڕیار و سوربون له‌و باره‌یه‌وه نیشانبدات و له ئێستاشدا ئه‌و كاره ئه‌نجام ده‌دات\nئاماژه‌ی به‌وه‌شكردوه، "پێشتر ئۆكرانیا به‌شێك بوه له یه‌كێتی سۆڤیه‌تی جاران و وڵاتێكی سه‌ربه‌خۆیه، پێویست ناكات هیچ كه‌س و وڵاتێكی دیكه به‌رژه‌وه‌ندی و داهاتوی ئه‌وان دیاری بكات، ئۆكرانیا وڵاتێكی سه‌ربه‌خۆیە و بۆ ئه‌وه‌ی ببێته به‌شێك له ناتۆ ده‌بێت بڕیار و سوربون له‌و باره‌یه‌وه نیشانبدات و له ئێستاشدا ئه‌و كاره ئه‌نجام دەدات".\nئه‌مه‌ش له‌كاتێكدایه، پێشتریش رێكخراوی ناتۆ و ئه‌مریكا، ئۆكرانیایان نائومێد كردبو سه‌باره‌ت به‌وه‌ی كه ناتوانن بڕیاری ناوچه‌ی دژه فڕین بۆ کیێڤ جێبه‌جێبكه‌ن، چونكه ئه‌و کارە هه‌ڵگیرسانی جه‌نگ و روبه‌ڕوبونه‌وه‌ی راسته‌وخۆی روسیای لەگەڵ ناتۆ و ئه‌وروپای لێده‌كه‌وێته‌وه.


السبت, 02 أكتوبر 2010 09:57\tالمدير\nزانایان له‌ڕاڤه‌كردنی ئایه‌تی(وَسَخَّرَ الشَّمْسَ وَالْقَمَرَ كُلٌّ يَجْرِي إِلَى أَجَلٍ مُسَمًّى)دا ده‌ڵێن:....\n(أَلَمْ تَرَ أَنَّ اللَّهَ يُولِجُ اللَّيْلَ فِي النَّهَارِ وَيُولِجُ النَّهَارَ فِي اللَّيْلِ وَسَخَّرَ الشَّمْسَ وَالْقَمَرَ كُلٌّ يَجْرِي إِلَى أَجَلٍ مُسَمًّى وَأَنَّ اللَّهَ بِمَا تَعْمَلُونَ خَبِيرٌ) [لقمان: 29].\nزانایان له‌ڕاڤه‌كردنی ئایه‌تی(وَسَخَّرَ الشَّمْسَ وَالْقَمَرَ كُلٌّ يَجْرِي إِلَى أَجَلٍ مُسَمًّى)دا ده‌ڵێن: كه خوای گه‌وره ڕۆژ و مانگی یه‌خسیركردوه بۆ خزمه‌ت و به‌رژه‌وه‌ندی دروستكراوه‌كانی، هه‌موو ئه‌مانه‌ش به‌پێی فه‌رمانی ئه‌و زاته بۆ كاتێك‌و مه‌ودایه‌كی دیاریكراو به‌ڕێوه ده‌چن ، له‌به‌ر ئه‌وه‌ی ئایه‌ته‌كه باس له‌جوڵه‌ی به‌رده‌وامی خۆر ده‌كات، كه‌واته زانایانی نوێ چی له‌باره‌ی خۆره‌وه ده‌ڵێن؟\nپێكهاته‌ی خۆر بریتییه له 70% نایترۆجین‌و24%هیلیۆم‌و 1% ئۆكسجین، له‌گه‌ڵ ته‌نی تری وه‌ك ئاسن به ڕێژه‌ی1.6 له هه‌زاردا.\nتیره‌ی خۆر بریتییه له 104 ملیۆن كیلۆمه‌تر‌و پله‌ی گه‌رمی ناوه‌نده‌كه‌ی بریتییه له 20ملیۆن پله‌ی سه‌دی.\nخۆر به‌ئه‌ندازه‌ی یه‌ك میلۆن‌و دووسه‌دهه‌زار جار له زه‌وی گه‌وره‌تره، خێرایی ڕۆیشتنی خۆر له‌ناو ئه‌م بونه‌وه‌ره فراوانه‌دا ده‌گاته 220 كیلۆمه‌تره له‌چركه‌یه‌كدا.پێشتر زانایان گومانیان به‌و جۆره بوو كه خۆر به ده‌وری زه‌ویدا ده‌سوڕێته‌وه، به‌ڵام له‌دواییدا بۆیان ده‌ركه‌وت كه چه‌قی كۆمه‌ڵه‌ی خۆره و له كۆمه‌ڵه هه‌ساره‌یه‌ك پێكدێت‌و هه‌موو ئه‌م هه‌سارانه پێكه‌وه به ده‌وری خۆردا ده‌سوڕێنه‌وه.\nخۆر به خێراییه‌كی زۆر ده‌ڕوات وبه‌ده‌وری چه‌قی گه‌له‌ستێره‌كه‌دا ده‌سوڕێته‌وه، هه‌روه‌ها به‌ده‌وری خۆشیدا ده‌سوڕێته‌وه، كاتێك به ده‌وری ناوه‌ندی گه‌له‌ئه‌ستێره‌كه‌دا ده‌سوڕێته‌وه، بۆ ته‌واو كردنی خولێك پێویستی به 250ملیۆن ساڵ هه‌یه.\nله ڕوانگه‌ی ڕاستییه زانستیه‌كانه‌وه ئه‌وه ڕوونبووه‌ته‌وه، كه ڕۆژ به‌خێراییه‌كی زۆر گوزه‌ر ده‌كات و له‌ناو ئه‌م گه‌ردونه به‌رفراوانه‌دا مه‌له ده‌كات، ئه‌مه‌ش له‌م دواییانه‌دا نه‌بێت زانایان ده‌ركیان پێ نه‌كردبوو، كه سه‌لماندنی ئایه‌ته‌كانی خوای تاك و ته‌نهایه وبه‌ڵگه‌یه له‌سه‌ر ئه‌وه‌ی كه قورئان له‌لایه‌ن خوای حه‌كیم و خه‌بیره‌وه نێردراوه‌ته خوار.


مۆمیاكرن ژلایێ مسريێن كه‌ڤن ڤه - رۆژناما بنگەهێ لالش\nمۆمیاكرن ژلایێ مسريێن كه‌ڤن ڤه\nالتاريخ: كانونی یه‌كه‌م 17, 2019\nفى :سەیر و سەمەر\nهه‌ڕه‌مه‌كان تاكه شتی سه‌رسوڕهێنه‌ری میسریه كۆنه‌كان نیین، مۆمیاكردنیش گه‌واهیده‌رێكی تره بۆ ئه‌وه‌ی بیسه‌لمێنێت فیرعه‌ونه‌كان به چه‌ند قۆناخێك پێش سه‌رده‌می خۆیان كه‌وتوون و چه‌ندین شوێنه‌واریان جێهێشتووه، تاوه‌كو ئه‌مڕۆش هه‌ندێكیان نهێنه‌كانیان ئاشكرا نه‌كردووه.\nمیسریه كۆنه‌كان له‌و باوه‌ڕه‌دابوون كاتێك كه‌سێك ده‌مرێت به گه‌شتێك ده‌چێته جیهانێكی دیكه‌وه، بۆ ئه‌وه‌ی له‌و جیهانه‌شدا به‌رده‌وام ژیان بكات، پێویستبووه له‌دوای مردنی جه‌سته‌ی وه‌ك خۆی بمێنێته‌وه و له‌ناو نه‌چێت، بۆیه بیریان له مۆمیاكردنیان كرده‌وه بۆ پاراستنی لاشه‌ی مردوه‌كانیان.\nدوای مردن لاشه ده‌ستده‌كات به شیبوونه‌وه، بۆ رێگرتن له شیبوونه‌وه‌شی پێویسته شێ و ئۆكسجینی لێ داببڕێنرێت، له‌سه‌ره‌تادا مردووه‌كانیان له چاڵێكی بیاباندا به خاك ده‌سپارد، چونكه لمه وشك و گه‌رمه‌كه‌ی بیابان به خێرایی لاشه‌ی مردووه‌كانی وشكده‌كرده‌وه، به شێوه‌یه‌كی سروشتی ده‌بوو به مۆمیا، له‌گه‌ڵ ئه‌وه‌شدا بۆیان ئاشكرا بوو ئه‌گه‌ر سه‌ره‌تا لاشه‌ی مردووه‌كانیان بخه‌نه تابوته‌وه شیده‌بنه‌وه و ناتوانن پارێزگاری لێبكه‌ن، بۆ دڵنیابوونیان له پارێزگاریكردنی مردووه‌كانیان، میسریه‌كان ئه‌م پرۆسه‌یان به‌كارهێنا، لاشه‌ی مردووه‌كه به چه‌ند چینێكی ته‌نكی كه‌تان ده‌پێچرایه‌وه بۆ ئه‌وه‌ی له‌كاتی زیندووبونه‌وه جلی لێ دروست بكات، جگه له‌دانانی خواردن، زێر و هه‌ندێك جاریش ئافره‌تێك وه‌ك خزمه‌تكار داده‌نرا بۆ كاتی زیندووبونه‌وه.\nئه‌م پرۆسه‌یه نزیكه‌ی ٧٠ رۆژی ده‌وێت، چه‌ند هه‌نگاوێكی پێویسته بۆ گه‌یشتن بۆ قۆناخی كۆتایی، سه‌ره‌تا لاشه‌كه ده‌شۆن، لای چه‌پی سك هه‌ڵده‌درن و ڕیخۆله و جگه‌ر و گه‌ده و هه‌ردوو سییه‌كانی لێوه ده‌رده‌هێنرێت، به‌ڵام دڵ چونكه له‌لای میسریه كۆنه‌كان سه‌رچاوه‌ی سۆز و ژیریی دانراوه، له شوێنی خۆی جێیده‌هێڵن، تا كه‌سی مردوو له ژیانی كۆتایی به‌كاری بهێنێته‌وه، پاشان مێشك به ئامرازێكی تیژ و چه‌ماوه‌ی وه‌ك داس له لوته‌وه ده‌رده‌هێنرێت، له دیدی میسریه كونه‌كان مێشك گرنگ نه‌بووه فرێدراوه، جه‌سته و ئه‌ندامه‌كانی ناوه‌وه بۆ ماوه‌ی ٤٠ ڕۆژ پرده‌كرێت له خوێی ناترۆن، به‌و خوێیه لاشه‌كه‌یان وشكده‌كرده‌وه و ئه‌ندامه وشكراوه‌كانیان به پارچه‌ی كه‌تان ده‌پێچایه‌وه و ده‌خرایه كوپه‌یه‌كه‌وه، هه‌ر كوپه‌یه‌ك ده‌مامكی یه‌كێك له چوار كوڕه‌كانی حۆرسی خوداوه‌ندی له‌سه‌ر داده‌نرا، ئیمستی كه به‌رپرسه له پاراستنی جگه‌ری مردووه‌كه، حابی به‌رپرسی پاراستنی سییه‌كان، كه‌بحه‌سنوف شێوه‌ی هه‌ڵۆیه، به‌رپرسه له پاراستنی ڕیخۆڵه‌كان، دۆمۆتیڤ شێوه‌ی رێوییه به‌رپرسه له پاراستنی گه‌ده، دواتر لاشه‌كه به كا و پارچه قوماش پرده‌كرایه‌وه، ئه‌و كونانه‌ی له جه‌سته‌ی مردووه‌كه كرابوونه‌وه، به مۆم ده‌گیرا، دواتر لاشه‌كه‌یان به ٢٠ پارچه كه‌تان ده‌پێچایه‌وه، ده‌مامكی مردوویان ده‌خسته سه‌ر ده‌میان، به پارچه قوماشێكی گه‌وره دایانده‌پوشی وه‌ك كفن و ده‌یانخسته سندوقێكی نه‌خشێنراوه‌وه و هه‌ڵیانده‌گرت.\nمیسریه كۆنه‌كان به‌م هه‌نگاوانه مردووه‌كانیان مۆمیا كردووه، تاوه‌كو ئێستاش زاناكان له شاره‌كانی میسر دا لاشه‌ی مۆمیاكراوی سه‌رده‌می فیرعه‌ون ده‌دۆزنه‌وه، له سه‌رده‌می ئێستادا ئاژه‌ڵ و رووه‌كیش وه‌ك ئه‌و سه‌رده‌مه مۆمیا ده‌كرێن و پارێزگاریان لێده‌كرێت.\nالسابق: چەند رێنمایێن گرنگ بۆ كێم بكارئينانا مۆبایلێ\nالتالى: ل دهۆكێ ژماره‌كا خێزانێن ئاوارێن شنگال هاريكارى وه‌رگرتن\nئاهەنگه‌كا هه‌ڤژينيێ بۆ دوو بووكا بێ زاڤاى ب رێڤه‌چۆ\nسارترين ده‌ڤه‌ر لسه‌ر روويێ عه‌ردێ\nشوبات 02, 2020\nبەری گێرانا ئاهەنگا وان تشتەکێ سەیر روو دا\nكانونی دووه‌م 26, 2020\nكورتترین زه‌لام ل جيهانێ گیانێ خۆ ژده‌ست دا


چالاکوانێکی ژنان: توندوتیژییەكی بێ دەنگ لە هەڵەبجەدا هەیە | ROJnews\nچالاکوانێکی ژنان: توندوتیژییەكی بێ دەنگ لە هەڵەبجەدا هەیە\nسێشەممە, 11 يون 2019 - 19:08\nلەپارێزگای هەڵەبجە، کۆڕبەندێکی تایبەت بەکێشەکانی ژنان بەڕێوەچوو، چالاکوانێکی ژنانیش دەڵێت: "توندوتیژییەكی بێ دەنگ لەهەڵەبجەدا هەیە کە كەس درکی پێ ناكات، ژنانی هەڵەبجە تووشی چەقبەستوویی بوون و هێشتا خەتەنەکردنی مێینە لەم شارەدا بوونی هەیە".\nئەمڕۆ پرۆژەی تکامل (IGPA) کە ئاژانسی ئەمریکی بۆ پەرەپێدانی نێودەوڵەتی پاڵپشتی دارایی دەکات بەهاوکاری ڕێكخراوی هاریكاری یاسایی ژنان، کۆڕبەندێکی تایبەت بە دۆزی ژنانی لە پارێزگای هەڵەبجە ڕێکخست.\nپانێڵی یەكەمی كۆڕبەندەكە لەژێر ناوی (خستنە ڕووی كێشەو گرفتەكانی ژنان لەپارێزگای هەڵەبجە لەڕووی خزمەتگوزاریی و ئیدارییەوە) بۆ هەریەك لەكۆێستان ئەكرەم، سەرۆكی شارەوانی هەڵەبجە، ئەمەل جەلال، بەرپرسی ئەنجومەنی باڵای كاروباری خانمان، ڕەنگین سەلام چالاكوانی مافەكانی ژنان بەڕێوەچوو.\nڕەنگین سەلام، لەکۆڕبەندەکەدا باسی لەوەکرد: "لەبواری كۆمەڵایەتییەوە كێشەمان زۆرە لەپارێزگای هەڵەبجەدا، بوونی پاركێك یان كافێیەك نەبووەتە كێشەیەك بۆمان، بەڵکو ژنانی هەڵەبجە لەدوای بەپارێزگابوونی شارەكەوە تووشی چەقبەستوویی بوون و بەشداری كارایان نییە لەچالاكیەكاندا، جگە لەوەش لە هەڵەبجەدا ئەگەر حیزبی نەبیت هیچ حسابێكت بۆ ناكرێت".\nئاشکراشیکرد: "هەڵەبجە بێ توندوتیژیی نیە و توندوتیژییەكی بێ دەنگ لەم شارەدا هەیە و كەس درکی پێ ناكات، تائێستاش خەتەنەكردنی مێینە لەپارێزگای هەڵەبجەدا بەردەوامە و بوونی هەیە، ئەوەش شتێكی خراپە دەگوزەرێت".\nئەو چالاكوانەی مافەكانی ژنان ئەوەشی وت: "سۆشیال میدیاو ڕاگەیاندن زۆر بەخراپی كاریگەری لەسەر ژنانی هەڵەبجە هەیە، ناوێرین قسەیەك بكەین یەكسەر دەیكەن بەهەڵا لەسەرمان، سۆشیال میدیا بووەتە مۆتەكەی گیانمان، لەگەڵ هەموو ئەوانەدا ژنان خۆشیان لەئاست پێشكەوتنی خۆیان نین خۆخۆرن لەناو خۆیاندا و دەبێت خەمی خۆیان بخۆن".\nهەر لە کۆڕبەندەکەدا ئەمەل جەلال، بەرپرسی ئەنجومەنی باڵای كاروباری خانمان، باسی لەوەکرد کە "دەمانەوێت كوردستان خاڵی بكەینەوە لەهەموو جیاكاریی و توندوتیژییەكان، هەموو ئەو شتانەی دەبنە ڕێگر لەبەرەو پێش چوونی ژنان، تەنها باس لەتوندوتیژی و پاراستن ناكەین، بەڵكو باس لەپەرەپێدانی تواناكان و یەكسانی و هەلی كار بۆژنان و خاڵی كردنەوەی ژینگە لە شێوازەكانی توتدوتیژی دەکەین بۆ پێشخستنی بارودۆخی هەرێمی كوردستان ژنان دەبێت ڕۆڵ بگێرن".\nئەمەل جەلال، دوو خاڵیشی وەکو گرفتی سەرەکی بەردەم ژنان خستە ڕوو، "یەكەمیان ئەوەیە ژنان خۆیان وەك پێویست پاڵپشتی یەكتر ناكەن، دەنگیان یەك نیە بۆبەدەستهێنانی مافەكان، خاڵێکی تر ئەوەیە، ژنان دەنگدەری سەرەكین لەکوردستاندا، هیچ حیزبێك ناتوانێت سەركەتوو بێت ئەگەر ژنان نەچنە پرۆسەی دەنگدانەوە، بەڵام كاتێك هەڵبژاردن تەواو دەبێت حیزبەکان مافی تەواوەتی بە ژنان نادەن بێ ئەوەی ژنان دەنگیان لێوەبێت".


چه‌ند سه‌رنجێک له‌سه‌ر وتنه‌وه‌ی گۆرانییه‌کانی کاروان عوسمان.\nپاشی چه‌ندین ساڵ له‌بێده‌نگی کوشنده‌ی مێدیایی له سه‌ر یه‌کێک له جوانترین ده‌نگه‌کان، که ده‌نگی پڕ هه‌ستی کاروان عوسمانه، هێشتا ئه‌م ده‌نگه  له‌نێو کۆڕی گه‌نجانی دڵ پڕ له‌هیوا به‌گوڕ و تینی خۆی ئامادده‌یی خۆی هه‌یه.\nبه‌کارهێنانی ئاوازه‌کانی کاروان له لایه‌ن که‌سانی تره‌وه، ماوه‌یه‌که به‌شێک له دۆستانی ئه‌و ده‌نگه‌ی ناڕه‌حه‌تکردووه، که ده‌کرێت به‌نده‌ش یه‌کێک بێت له‌و که‌سانه، به‌ڵام به هه‌ندێ سه‌رنج و هۆوه که ده‌کرێت هه‌ندێ جیاوازبێت له هی ئه‌و به‌ڕێزانه!\nکه‌ناڵه‌کانی کوردستان که له‌ژێر ناوی قه‌به‌ی کورد و کوردستان...هتد ریزبوون، که وا نیشان ده‌ده‌ن که بۆ خزمه‌ت خه‌ڵکی کوردستان دانراون، به‌ڵام له‌ڕاستیدا ئه‌وکه‌ناڵانه بۆ خزمه‌تی ده‌سته‌ڵاتداران و فه‌رهه‌نگی باوی چینی حاکم دانراون، به پاره و پۆڵی له‌ده‌مگیراوه‌ی خه‌ڵکی کوردستان. ئه‌و که‌ناڵانه ئاڕاسته‌کراون و زۆربه‌یان به میزاجی سه‌رانی نێو حیزب به‌ڕێوه ده‌چن، له‌وێ بڕیار ده‌درێت کێ هونه‌رمه‌نده، کێ شاعیره، کێ نووسه‌ره وکێ سیاسه‌تمه‌داره! له‌وێ بڕیارده‌درێت که کێ ده‌بێت خزمه‌ت بکرێت و کێ فه‌رامۆش.


نه‌یمار له پۆرتۆ پشكنینی پزیشكی ئه‌نجامدا\nنه‌یمار داسیلڤا به گرێبه‌ستێكی پێنج ساڵی یانه‌ی پاریس سانجێرمان رازی بوه‌و له پۆرتۆی پۆرتوگال پشكنینی پزیشكی ئه‌نجامداوه‌و ئه‌مڕۆ ده‌گاته پاریس.\nرۆژنامه‌ی لیكیپی فه‌ره‌نسی بڵاویكردوه‌ته‌وه نه‌یمار داسیلڤا پێش ئه‌وه‌ی گه‌شتی پاریس بكات و وگرێبه‌سته‌كه‌ی له‌گه‌ڵ پاریس سانجێرمان ئیمزا بكات، چوه‌ته پۆرتۆی پرتوگال و به ئاماده‌بوونی ئیریك رۆلاندی پزیشكی تایبه‌تی پاریس سانجێرمان پشكنینی پزیشكی ئه‌نجامداوه و ماكسوێلی یاریزانی پێشووی پاریس سانجێرمان و به‌رشه‌لۆنه‌ش ئاماده بوه و دوای ئه‌نجامدانی پشكنینه‌كانیش گه‌ڕاوه‌ته‌وه به‌رشه‌لۆنه.\nسای سپۆرتیش بڵاویكردوه‌ته‌وه نه‌یمار به گرێبه‌ستێكی پێنج ساڵی یانه‌ی پاریس سانجێرمان ڕازی بوه و مووچه‌ی ساڵانه‌شی 30 ملیۆن یۆرۆ ده‌بێت، به‌مجۆره‌ش نه‌یمار زیاتر له 500 ملیۆن یۆرۆ له‌سه‌ر یانه‌ی پاریس سانجێرمان ده‌كه‌وێت، كه نرخی هه‌ڵوه‌شاندنه‌وه‌ی گرێبه‌سته‌كه‌ی 222 ملیۆن یۆرۆیه.


پەتای سوورێژە لە ژێر کۆنترۆڵدایە - Radio Sweden Kurdish - ڕادیۆی سوید - Radyoya Swêdê | Sveriges Radio\nوێنە: Jonas Dagson/TT\nپەتای سوورێژە لە ژێر کۆنترۆڵدایە\nبڵاو کرایه‌وه onsdag 27 december 2017 kl 10.00\nنەخۆشخانەی سالگرێنسکا (Sahlgrenska sjukhuset) ڕایگەیاند کە دۆخەکە لە ژێر کۆنترۆڵدایە، ئەمەش دوای ئەوەی چەندین حاڵەتی نەخۆشی سوورێژە لە سەرەتاکانی ئەم مانگەوە دەرکەوتبوون.\nلە سەرەتای مانگی دیسەمبەر حاڵەتێکی نەخۆشی سوورێژە لە نەخۆشخانەی سالگرێنسکای شاری یۆتۆبۆری دەرکەتبوو. دوابەدوای ئەوە، شەش حاڵەتی تریش پێش هاتبوون کە لە ناو تووشبواندا کارمەندانی تەندروستی نەخۆشخانەکەش هەبوون.\nلە دوای ئەم ڕووداوەش، نەخۆشخانەکە کەوتبووە بواری ئامادەباشییەوە و سەرجەم کارمەندانی نەخۆشخانەکە لە دۆخەکە ئاگادار کرابوونەوە. هاوکات نەخۆشخانەکە کارمەندی زیادەی بانگکردبوو تاکو بتوانرێ بە خێرایی ئەو حاڵەتانە دەستنیشان بکرێن کە گومانی هەبوونی پەتاکەیان لێ دەکرێ.\nبەڕێوەبەری پەیوەندییەکان لە نەخۆشخانەی سالگرێنسکا، ئەندێرس گۆلیگەر بە تۆڕی هەواڵەکانی (TT)ی ڕاگەیاند کە:\nلێکۆڵینەوە و بەدواداچوون بەردەوامە و سەرجەم ئەو حاڵەتانەی گومانی هەبوونی پەتاکەیان لێ دەکرێ و پێشبینی دەکرێ چەند سەد کەسێک بن، دەستنیشان کراون.\nپەتای سوورێژەی نەخۆشییەکی ئاسایی نییە لە وڵاتی سوید، بەڵام لە زۆربەی وڵاتانی تر بەربڵاوە. نەخۆشیەکە دەبێتە هۆکاری بەرزبوونەوەی تا و کزانەوە چاو و ئازار لە بۆڕی هەناسەدا. لە هەندێک حاڵەتدا نەخۆشییەکە دەتوانێ بگاتە پلەیەکی ترسناک. لە یەک لە ١٠٠٠ی ئەو حاڵەتانەدا لەوانەیە نەخۆش تووشی هەوکردنی مێشک بێت و ئەنجامی مەترسیداری لێ بکەوێتەوە.\nلە سوید، لە ساڵی ١٩٧١ەوە کوتان دژی سوورێژە بەشێکە لە پرۆگرامی کوتانی گشتی و لە ماوەی نێوان ساڵانی ٢٠٠٠، ساڵانە نزیکەی ٦٠ حاڵەتی ئەم نەخۆشییە دەرکەوتوون کە لە هەموو حاڵەتەکاندا پەتاکە لە دەرەوەی وڵاتەوە هاتووە.


به وێنه... پێشمه‌رگه‌كانی حزبی سۆسیالیست یه‌كه‌م هێز بوون چونه ناو ڕانیه\nپێشمه‌رگه‌كانی حزبی سۆسیالیست دیموكراتی كوردستان وه‌ك یه‌كه‌م هێز له رۆژی 5ی ئازاری ساڵی 1991 چونه ناو شاری رانیه و یه‌كه‌م په‌یامی سه‌ركه‌وتنی هێزی له بن نه‌هاتووی میله‌تی كوردی نیشانی دووژمانانی گه‌له‌كه‌مانیاندا و ئه‌و سه‌ركه‌وتنه‌ی پێشمه‌رگه‌كانی حزبی سۆسیالیست له رانیه بووه هۆی ده‌روازه‌یه‌ك بۆ هه‌ڵهاتی هێزی به‌عسی له ناوچوو له به‌شێكی زۆری خاكی كوردستان.\nهێزی پێشمه‌رگه‌ی حزبی سۆسیالیست دیموكراتی كوردستان له چوارچێوه‌ی به‌ره‌ی كوردستانی كه فكره‌كه‌ی هی حزبی سۆسیالیست بوو به یه‌كگرتووی له‌گه‌ڵ جه‌ماوه‌ری كوردستان و هێز و لایه‌نه سیاسیه‌كانی تری كوردستان كه‌وتنه ڕاماڵینی داموده‌زگاكانی به‌عس و له چوارچێوه‌ی سه‌ركه‌وتنه‌كانی هێزی پێشمه‌رگه توانرا كه‌ركوكی كوردان ئازاد بكرێت و ئاگری نه‌ورۆز له ساڵی 1991 بكرێته‌وه له‌و شاره.\nڕاپه‌ڕین قوربانی گه‌وره‌ی بۆدراو یه‌كه‌م پێشمه‌رگه‌ی شه‌هید له ڕاپه‌ریندا حزبی سۆسیالیست به‌خشی.\nئه‌و هه‌رێمانه‌ی به‌شداربوون له راپه‌ڕیندا هه‌ریه‌كه له هه‌رێمی 10ی سه‌فین به سه‌رپه‌ره‌شتی هه‌ڤاڵ سابیر و هه‌رێمی 14 به‌سه‌رپه‌ره‌شتی مام هێمن وه‌رتی و هه‌ڤاڵ ئه‌نوه‌ر و مه‌لا كه‌مال و هه‌رێمی 12ی هه‌ندرێن و هه‌رێمی 6ی موحسین بایز و قادر چاوشین له هه‌رێمی 4 و هێزی چه‌مچه‌ماڵ به سه‌ر په‌ره‌شتی كه‌مال كوێخا عومه‌ر.


دەستەی گەشتوگوزار پێشنیاز بۆ كردنه‌وه‌ی بەشی پۆلیسی گەشتوگوزار ده‌كات\n22/6/2021 - 14:29\nله‌راگه‌یاندراوێكدا، ده‌سته‌ی گه‌شت و گوزاری هه‌رێمی كوردستان بڵاوی كرده‌وه: ئەمڕۆ 22-6-2021، سەرۆکی دەستەی گشتی گەشتوگوزار ئەمەل جەلال بە یاوەری ئیسماعیل مینەخان بەڕێوەبەری گشتیی گەشتوگوزاری هەولێر، سەردانی بەڕێوەبەرایەتی گشتیی پۆلیسی هەرێمی کوردستانی کرد و لە لایەن لیوا تارق ئەحمەد بەڕێوەبەری گشتیی پۆلیسی هەرێمی کوردستان پێشوازی گەرمی لێکرا.\nله‌راگه‌یاندراوه‌كه‌ی ده‌سته‌ی گه‌شت و گوزاردا هاتووه: ئامانجی سەردانکردنەکە بۆ جێبەجێکردنی ناوەڕۆکی داواکاری نووسراوی وەزارەتی شارەوانی و گەشتوگوزار بوو، کە داوای دابین کردنی زیاتر لە 15 پۆلیسی بۆ هەریەک لە بەڕێوەبەرایەتییە گشتییەکانی گەشتوگوزاری کردبوو.\nراشیده‌گه‌یه‌نن: دوای گفتوگۆ و راگۆڕینەوە بۆ میکانیزمی دەست بەکاربوونی پۆلیسەکان لەگەڵ گەشتوگوزار و رای کردنی کاروباری گەشتیاری لە ژێر رێنمای و فەرمانی بەڕێوەبەرانی گشتیی گەشتوگوزار، پێشنیاز کرا کە بەشی پۆلیسی گەشتوگوزار لە وەزارەتی ناوخۆ بەفەرمی بکرێتەوە و راهێنانی گەشتیاری بە پۆلیسی ئەو بەشە بکرێت و هەماهەنگی تەواو لەگەڵ بەڕێوەبەرانی گەشتوگوزار بۆ رایکردن و جێبەجێکردنی خواست و پێداویستییەکانی گەشتوگوزار بکرێت.


بزانه حكومه‌تی عێراق له‌ماوه‌ی سێ مانگی رابردوو چه‌ندی پاره بۆموچه‌ی فه‌رمانبه‌رانی هه‌رێم ناردووه\nHawre 11/04/2019 - 17:17 بڵاوکراوەتەوە لە هەواڵ/كوردستانی\nئەندامێكی ئەنجومەنی نوێنەرانی عێراق ئاشكرای دەكات حكومەتی هەرێم سێ موچەی فەرمانبەرانی بەبێ پاشەكەوت وەرگرتووە كە دەگاتە زیاتر لە یەك تریلیۆن و سێ سەدو شەست و یەك ملیار دینار .\nغالب محمەد ئەندامی ئەنجومەنی نوێنەرانی عێراق لەلاپەرەی تایبەتی خۆی لەتۆری كۆمەڵایەتی فەیس بووك نوسیویەتی سەرۆكی ئەنجومەنی وەزیرانی هەرێم و وەزیری داریی بۆچی وا لە فەرمانبەران دەكەن ، چونكە حكومەتی عێراق موچەی بێ باشەكەوتی مانگی (۱، ۲، ۳) ناردوە، بەبێ ئەوەی یەك بەرمیل نەوتی هەرێمی كوردستان تەسلیم كرابێت، كەوایە حكومەتی هەرێمی كوردستان موچەی سێ مانگی بەبێ پاشەكەوت وەرگرتوە بەپێی نوسراوی ژمارە (٥۲۷۰) لە بەرواری (10_3_2019) دەرچوە، كەدەكاتە زیاتر لە (یەك تریلیۆن و سێ سەدو شەست و یەك ملیار دینار).\nئەوەشی ئاشكرا كردووە، جگەلەوەش ئەم هەفتەیە موچەی چوارمانگی پێشمەرگە وەردەگرێت لەعێراق كەحسابم نەكردوە و ڕۆژانە (450) هەزار بەرمیل نەوت دەفرۆشێت كە داهاتەكەی دەكاتە زیاتر لە دوو تریلۆن دینارو داهاتی ناوخۆی هەرێم دەكاتە (450) ملیار دینارلە سێ مانگدا، كەواتە كۆی داهاتی هەرێمی كوردستان لەماوەی سێ مانگی ئەم ساڵدا دەكاتە (سێ تریلیۆن و هەشسەدو یانزە ملیار) دینار، ئەمەش بەشی زیاتر چوار موچەی بێ پاشەكەوتی هەرێمی كوردستان دەكات! ، بەشێكیشی دەمێنێتەوە.\nئەندامەكەی ئەنجومەنی نوێنەران ئەوەشی ئاشكرا كردوە ، حكومەتی هەرێمی كوردستان و وەزارەتی دارایی دوو موچەی پاشەكەوتیان پێداوەو یەك موچەی بێ پاشەكەوت، بۆیە بەرپرسانی هەرێم نەك هەرناتوانن وەك فەرمانبەرێك موچەی خەڵكی هەرێمی كوردستان دابەش بكەن، بەڵكو وەك فەرمانەرێكی گەندەڵی عێراق موچەی خەڵكی هەرێم دەدزن، لێرەوە بۆمان ڕوندەبێتەوە كە بەرپرسانی هەرێم هەمو پارەی عێراق بخرێته بەردەستیان هەردزی لەموچەی فەرمانبەران دەكەن.\nلە كۆتایی نوسینەكەیدا غالب محمەد دەڵێت : ئێستا لەبری ئەوەی موچەی فەرمانبەران بێ پاشەكەوت و لەكاتی خۆیدا بدەن، دەڵێن حكومەتی عێراق بەرپرسە لەپاشەكەوت، ناڵێن ئێمە پارە لەحكومەتی عێراق وەردەگرین بەناوی موچە، بەڵام بەشێكی زۆری بەناوی قەرزو شتیتروە خۆمان نوقمی دەكەین.


بێبەختیا راگەھاندنا گرۆپا 16ێ ئۆكتۆبەرێ – Sibehî سبەھی\nبێبەختیا راگەھاندنا گرۆپا 16ێ ئۆكتۆبەرێ\nBergeh Kurdistan On 23/05/2021 / سیاسی\nئاژانسا پاراستنێ د داخویانیه‌کێ دا رادگەھینە كو، مه‌دیایا گرۆپا 16ێ ئۆكتۆبەرێ ب سیناریۆیه‌کا بێ بنگه‌ھ نووچەیەكا چێكری و دره‌وین وه‌شاندیه و تێ دا ئیدیعا دكە كو هه‌ولا ژه‌هرخوارنا چه‌ند که‌سان هاتیه دایین، “ته‌ڤی کو ئه‌م سەرووبنێ وێ نووچەیا درەو ڕه‌د دکن، ئه‌م ته‌ئكیدێ ل سەر وێ یەكێ دكن ژی کو ڤەھاندنا د‌ره‌وێن مه‌زن یێن ب شاخ و ب ڤی ئاوایی، نه‌به‌رپرسیارتیا وان که‌س و ئالیان نیشان دده کو ل پشت به‌لاڤکرنا ڤان نه‌راستی و بێبه‌ختیانن.\nد داخویانیێ دا هاتیه كو مه‌دیایا سه‌ر ب لاهۆرشێخ جەنگی ڤه ب به‌لاڤکرنا ڤان دره‌وێن بێ بنگه‌ھ، دخوازە  کو دلسۆزیا هۆزا هه‌رکیا به‌ر ب خوه ڤە بكێشە ژ بۆ كو د هلبژارتنان دا هندەك ده‌نگان ب ده‌ست بخه.\nداخویانیا ئاژانسا پاراستن:\nد چه‌ند مالپەر و پەیچێن سه‌ر ب لاهۆر شێخ جەنگی ڤه ب سیناریۆیه‌کا بێ بنگه‌ھ مژاره‌کا دره‌وین  وه‌شاندیە و تێ دا ئیدیعا دكە کو هه‌ولا ژه‌ھرخوارنا چه‌ند که‌سان هاتیه دایین و د چارچۆڤه‌یا وێ نووچه‌یێ دا ناڤێ ئاژانسا پاراستن ژی هاتیه.\nته‌ڤی کو ئه‌م سەرووبنێ وێ نووچەیا درەو ڕه‌د دکن، ئه‌م ته‌ئكیدێ ل سەر وێ یەكێ دكن ژی کو ڤەھاندنا د‌ره‌وێن مه‌زن یێن ب شاخ و ب ڤی ئاوایی، نه‌به‌رپرسیارتیا وان که‌س و ئالیان نیشان دده کو ل پشت به‌لاڤکرنا ڤان نه‌راستی و بێبه‌ختیانن.\nژ هه‌موو ئالیان ڕا ئاشکه‌ره‌یه کو جه‌ماوه‌رێ سه‌ربلندێ هۆزا هه‌رکیا ژ به‌ر پەیوه‌ندیکرنا جه‌وهه‌ر هه‌رکی ب گرۆپا خایینه‌تێ یا 16ێ ئۆكتۆبەرێ نەرەحەت و دلگران بوونە و ل هه‌مبه‌ر ڤێ یه‌کێ ژی مه‌دیایا سه‌ر ب لاهۆر ڤه ب به‌لاڤکرنا ڤان دره‌وێن بێ بنگه‌ھ، دخوازە کو دلسۆزیا هۆزا هه‌رکیا به‌ر ب خوه ڤە بكێشە ژ بۆ د هلبژارتنان دا هندەك ده‌نگان ب ده‌ست بخه.\nل سه‌ر وێ ناڤزراندا د مه‌دیایا گرۆپا 16 ێ ئۆكتۆبەرێ دا ھاتی، ئه‌م ب مافێ خوه دزانن کو دۆزا یاسایی ل سه‌ر که‌سێن کو ل پشت به‌لاڤکرنا ڤان بابه‌تانن تۆمار بکن و داخواز دکن کو د بن چاڤدێریا پەرله‌مه‌نتۆ و نوونه‌را ڕێخستنا نه‌ته‌وه‌یێن یه‌کگرتی دا لێپرسینه‌کا دادپه‌روه‌رانه بھێتە كرن و کۆما وان بێبه‌ختیان ژ هه‌موو ئالیان ڕا بێ ئاشکه‌ره‌کرن.


بەهۆی تەقینەوەیەكەوە لەبەغدا ژمارەیەك هاووڵاتی بوونە قوربانی - تۆڕی میدیایی خەڵک\nبەهۆی تەقینەوەی بۆمبێكی چێندراو لە باشووری بەغدا كەسێك گیانی لەدەستدا و ژمارەیەكیش بریندار بوون.\nمیدیا عێراقییەكان بڵاویانكردەوە، كە ئێوارەی ئەمڕۆ شەممە 10-4-2021، لە باشووری بەغدای پایتەختی عێراق بۆمبێكی چێندراو تەقییەوە.\nباس لەوەشدەكەن، كە بەهۆی ئەو تەقینەوەیەوە، كەسێك گیانی لەدەستداوە كە هاووڵاتی سڤیلە و ژمارەیەك هاووڵاتیش برینداربوون، كە ڕەنگە ئەو بۆمبە چێندراوە پێشتر بۆ بە ئامانجگرتنی هێزەكانی هاوپەیمانان دانرا بێت.\n15 نیسان 2021 2.50 pm\nخەڵك تەقینەوەیەكی بەهێز ڕۆژهەڵاتی بەغدای پایتەختی هەژاند و كوژرا و بریندارێكی زۆر هەیە و بە پێی ئامارە سەرەتاییەكان…


سەرۆکی یەکێتی زانایان: فەلسەفەی مەلایەتی راستەقینە خۆی لەسەر بنەمای زانستی و ئاداب و رێڕەوی گەورە زانایانی کورد دەبینێتەوە\nبه‌رواری دابه‌زاندن: 30/07/2019 : 18:32:02\nرۆژی ۳٠ی۷ی۲٠۱۹ بەئامادەبوونی بەرێز د. عبدالله مەلا سەعید سەرۆکی یەکێتی زانایان و د. پشتیوان سادق وەزیری ئەوقاف و کاروباری و مامۆستا مەلا جەلال خەیلانی جێگری سەرۆک و د. حسن موفتی سەرۆکی ئەنجومەنی باڵای فەتواو مامۆستا مەلا حسن قادیانی ئەندامی مەکتەبی تەنفیزی و ژمارەیەکی بەرچاو لە زانایانی ئایینی و شێخانی تەریقەت و فەقێ و قوتابیانی ئایینی و جەماوەرێکی زۆری هەولێرو کوردستان مەراسیمی بەخشینی بروانامەی زانستی لە مزگەوتی شوهەدای شاری هەولێر بەڕێوە چوو.\nدەستپێکی مەراسیمەکە بە خوێندنەوەی چەند ئایەتێک لە قورئانی پیرۆز خوێندرایەوەو دواتر وتاری بەخێرهاتن لەلایەن بەرێز د. ئیبراهیم هەرشەلی خوێندرایەوەو بەگرنگیەوە باسی ئامادەبوون و بەژداری زانایانی ئایینی قەدرگران کرد لە مەراسیمەکە.\nپاشان وەزیری ئەوقاف و کاروباری ئایینی وتەیەکی پێشکەش کردو باسی لە گرنگی مەراسیمەکەو رۆڵی زانایان و سەقامگیری کوردستان و بیری میانڕەوی کردو گوتیشی: بەهەماهەنگی لەگەڵ یەکێتی زانایان پرۆژەی گرنگ و باشمان دەبێت بۆ ئایندەی کار لە کوردستان\nئینجا بەڕێز د. عبدالله مەلا سەعید سەرۆکی یەکێتی زانایان وتەیەکی پێشکەش کردو وێڕای دەستخۆشی لە د. ئیبراهیم هەرشەلی و پیرۆزبایی لە مامۆستا عبدالله زراری، تیشکی خستە سەر پێگەو خزمەتی زانایانی ئایینی و حوجرەو زانستی شەرعی لە پێگەیاندنی مامۆستای ئایینپەروەرو کوردپەروەرو میانڕەو.\nسەرۆکی یەکێتی زانایان گوتیشی: ئەرکە مەلای کورد لەسەر رێبازی گەورە زانایان پێشوو لەخزمەت کردن بەردەوام بن، کە رابەری گەورەی نەتەوەیی و ئایینی و سەرمەشقی کاروانی رۆشنبیری و زانستی و ئەدەبی بوونە.\nگوتیشی: فەلسەفەی مەلایەتی لەناو کورد خۆی لە ئاستی زانستی و چوارچێوەی پەیڕەوی گەورە زانایان دەبینێتەوە، زانایانی وەک مامۆستا عبدالکریمی مودەریس کە خزمەتێکی گەورەی پێشکەش کردو بەرهەمی زۆری لەدوای خۆی وەک میراتی زانستی بەجێهێشت، کێ هەیە بە خوێندنەوەی ئەو بەرهەمانە توندڕەو دەرچوبێ؟!\nگوتیشی: دەبێ حکومەت و وەزارەتی ئەوقاف بایەخی جدی بەخوێندنی ئایینی و حوجرەو بروانامەی زانستی بدەن و تەعدیل شەهادە رێزو تایبەتمەندی خۆی بدرێتێ.\nسەرۆکی زانایان گوتیشی: تا رۆڵی حوجرەو عیرافان و تەسەوف لەناو کۆمەڵگە لەگەشە دابوو، کۆمەڵگە لەهەموو شتێکی نامۆو کێشەو ئاریشەیەک دوور بوو، بەلام کە ئەو رۆڵە لە مەیدان نەما جۆرەها گرفت بەڕۆکی گەلەکەمانی گرت و ئاسەواری خراپی بەسەر جەستەی کۆمەڵگەوە بەجێهێشت.\nپاشان د. رافع روفاعی موفتی عیراق وتارێکی پێشکەش کردو ئینجا مامۆستا دکتۆر ئیبراهیم هەرشەلی دەقی بروانامەی زانستی خوێندەوەو دوای پێدانی بروانامەش بە مامۆستا عبدالله بیلال زراری پۆشینی بەرگی مەلایەتی، چەندین سرودو پەخشان بەو بۆنەوە خوێندرانەوە.\nژماره‌ی سه‌ردان : 6341114


چوار ژن و یه‌ك پیاو!!  - شـه‌فـه‌ق نيـوز\nچوار ژن و یه‌ك پیاو!! \nكاريگ فريه ئاسان نيه پياو بتويه‌نيد وه يه‌كسانی و گونجيان وه‌ل هه‌ر چوار ژنه‌گه‌ی هه‌ڵسووكه‌فت بكا، چوينكه شايه‌ت سروشت و ره‌فتار و په‌روه‌رده‌ی هه‌ر يه‌كيگ له‌و ژنه‌يله له ماڵ باوگيان يا وه‌رجه ئه‌وه‌ك شوی وه كابرا بكه‌ن جوراوجوور بدێ و هه‌ر يه‌كيگ له‌ليان له كه‌ش وهه‌وايگ جيا ژياويد و په‌روه‌رده كرياويد.\nراسه پياو ئه‌تويه‌نيد چوار كراس ئه‌را هه‌ر چوار ژنه‌گه‌ی بسينيد جوور يه‌ك، يا چوار گووشخاره‌ی ته‌ڵا ئه‌را هه‌ر چواريان جوور يك بسينيد يا چوار غورفه‌ی خه‌فتن ساز بكا ئه‌را هه‌ر يه‌ك له‌و ژنه‌يله، وه‌لی ئايا چوين ئه‌تويه‌نيد هس خوه‌شه‌ويسی خوه‌ی دابه‌ش بكا له‌بان چوار ژن؟\nئه‌يه كاريگ قورسه‌و ناتويه‌نيد وه‌هويچ شيوه‌يگ جيوه‌جی ئی ئحساسه بكا، چوينكه ژنه‌يل گشتيان جوور يه‌ك نين، ژن هه‌س وه نازه، ژن هه‌س مه‌كربازه، ژن هه‌س خوه‌ی نيشان ئه‌ياد و هس خوه‌شه‌ويسی ده‌رئه‌خاد، ژن هه‌س ژانه جوور ئه‌وه‌ك پيشينه‌يل وتنه(ژن هه‌سه‌و ژانيش هه‌س). ژن هه‌س ماف خورياگه، ژن هه‌س رووشنهويره، ژن هه‌س كه‌سايه‌تی كزيگ ديريد و متمانه وه خوه‌ی نه‌يريد و بی ده‌نگه‌و رازيه وه‌گشت چشتيگ، ژن هه‌س بشيوونه‌و حه‌زه‌و ئاژاوه‌س، ژن هه‌س نه‌رم و ئارام وشه‌رمنه، ژن هه‌س چالاكه، ژن هه‌س ته‌مه‌ڵه، ژن هه‌س فريه راسگووه، ژن هه‌س قسه‌يلی دويرن له‌ڕاسی.\nهه‌ر وه‌و خاتريشه هويچ پياويگ ناتويه‌نيد وه يه‌كسانی و دادگه‌ری وه‌ل چوار ژنه‌گه‌ی هه‌ڵسووكه‌فت بكاو بجويليه‌يد، گشت ژنه‌يل له شيواز ره‌فتار و هه‌ڵسووكه‌فت و روخسار جياوازن وه‌ل يه‌كتری، مانای ئه‌وه‌سه يه‌يش به‌شيگه له‌و تون وتيژيه‌يله ك دژ وه ژنه‌يله ئه‌نجام ئه‌دريه‌يد و ئه‌كه‌فيده چوارچيوه‌ی پاشيلكردن مافه‌يل ژن.\nج . أ


رەخنەی وەزیری دەرەوەی ئێران لە بێدەنگیی رۆژاوا لە بارەی جبەخانەی ناڤۆکیی رژێمی زایۆنی - SAHAR KURDISH (Sorani)\nکانونی یه‌که‌م 07, 2019 09:11 Asia/Tehran\nوەزیری دەرەوەی کۆماری ئیسلامیی ئێران بە ئاماژە بە تاقیکردنەوەی موشەکیی بە توانایی هەڵگرتنی کڵاڤۆکی ناڤۆکی لە لایەن رژێمی زایۆنیەوە ، لە ئەمڕیکا و ئوروپیەکان بە هۆی بێدەنگە لە بەرامبەر جبەخانەی ناڤۆکیی ئەم رژێمە، واتە تاکە جبەخانەی ناڤۆکی لە رۆژاوای ئاسیا رەخنەی گرت .\nبەپێی راپۆرتی ئیرنا، موحەممەد جەواد زەریف شەوی رابردوو لەسەر توییتەر بە ئاماژە بەوەی کە رژێمی زایۆنی موشەکێکی ناڤۆکی تاقی کردەوە کە ئامانجەکەی ئێران بوو ، نووسی ، سێ وڵاتی ئوروپایی ئاڵمان و بەریتانیا و فەڕەنسە و ئەمریکا هەرگێز لە بارەی تاکە جبەخانەی ناڤۆکی لە رۆژاوای ئاسیا سکاڵا ناکەن کە پڕ چەکە بە موشەک گەلێک کە بە ڕاستی بۆ هەڵگرتنی کڵاڤۆکی ناڤۆکی دیزاین کراون ، بەڵام لەبەر چەکی ئاسایی و بەرگریانەی ئێران توڕەن .\nمیدیاکانی رژێمی زایۆنی رۆژی هەینی راپۆریاندا ، دەزگای ئاسایشیی ئەم رژێمە شەوی رابردوو موشەکێکی دوورئەنگێوی زەوی بۆ زەی لە جۆری یەریحو 4 - ی بە توانایی هەڵگرتنی کڵاڤۆکی ناڤۆکی تاقی کردووەتەوە .\nئەم تاقیکاریە موشەکیە لە کاتێکدایە کە رژێمی زایونی بەردەوام ناڕەزایەتی نیشانداوە بە تاقیکاریە موشەکیەکانی ئێران و خوازیاری داسەپاندنی بایکۆت لەسەر ئێران بووە لە کاتێکدا کە کارەکەی ئێران هیچ بەپێچەوانەی بڕیارنامەی ئەنجوومەنی ئاسایش لە بارەی رێککەوتنی ناڤۆکی نیە .\nدامودەزگا هەواڵگریەکان لەسەر ئەم باوەڕەن رژێمی ئیسراییل نزیکەی 80 تا 400 کڵاڤۆکی ناڤۆکی هەیە و ڕێگای پشکنین بە دامەزراوە ناڤۆکیە نایاساییەکانی نادات و پەیمانی قەدەغەی چەکی ناڤۆکی ناسراو بە ئێن پی تی شی ئیمزا نەکردووە .


ویڵ بایەرس - ویکیپیدیا، ئینسایکڵۆپیدیای ئازاد\nیانەی ئەی ڤی\nجۆیس بایەرس (دایک)\nلۆنی بایەرس (باوک)\nجۆناتان بایەرس (برا)\nھۆکینس، ئیندیانا، ویلایەتە یەکگرتووەکانی ئەمریکا\nویڵ بایەرس کەسایەتییەکی خەیاڵی زنجیرەی تەلەڤیزیۆنیی خەیاڵی زانستیی ئەمریکی شتە نامۆکانە، و لەلایەن نۆوا شناپەوە بەرجەستەکراوە. کەسایەتییەکە بەشێوەیەکی کەم لە وەرزی یەکەمدا دەردەکەوێت دواتر دەکرێتە ناو کاستی سەرەکییەوە لە وەرزی دووەمدا.\n٢ ژیاننامەی کەسایەتی خەیاڵی\n٢.٣ وەرزی سێیەم\n٣.١ پێشوازی ڕەخنەیی\nلە ئابی ٢٠١٥دا، نۆوا شناپ بۆ ڕۆڵی ویڵ بایەرس ھەڵبژێردرا. لە تشرینی دووەمی ٢٠١٦، شناپ خرایە ناو کاستی سەرەکییەوە بۆ وەرزی دووەم، دوای ھەبوونی ڕۆڵێکی کەم لە وەرزی یەکەمدا. دواتر لە ٩ی شوباتی ٢٠١٨دا دەرخرا کە شناپ لە وەرزی سێیەمدا بەڕۆڵێکی سەرەکی دەگەڕێتەوە. بیرۆکەی قسەکردنی ویڵ لەگەڵ جۆیس لەڕێی گڵۆپەکانەوە لە فیلمەکانی ١٩٨٠اکان وەرگیرابوو، وەک فیلمی Poltergeist. دەربارەی چیرۆکی وەرزی سێیەم، شۆن لێڤی وتی وەرزەکە کەمتر دەربارەی ویڵ ئەبێت، و وتی کە «ئێمە ویڵ بە دۆزەخدا نابەین بۆ وەرزی سێیەم. ئەو لەگەڵ شتدا خەریک دەبێت… ئێمە مامەڵە لەگەڵ ھێزی شەڕانگێزدا دەکەین کە نوێن.»\nویڵ، برا بچووکی جۆناتان بایەرس و کوڕی جۆیس بایەرسە، و کەسێکی شەرمن، دڵسۆز، و زۆرینەی کات کەمڕووە. لە کۆمەڵەی Dungeons and Dragonsی گروپەکەدا ڕۆڵی قەشەکە دەبینێت، دواتر جارجار ڕۆڵی سەرۆک دەبینێت؛ بە «ویڵی دانا» بانگی دەکەن. لە تشرینی دووەمی ١٩٨٣دا، لە شوێنێکی نزیک «مێرکوود» ون دەبێت دوای ڕووبەڕووبوونەوەی ئەو دڕندەیەی لە «سەراوژێر» ھەڵھاتووە، گەردوونێکی لێکچوو کە لەلایەن زاناکانی تاقیگەی ھۆکینسەوە دۆزراوەتەوە. ویڵ لەڕێی گڵۆپەکانەوە لەگەڵ جۆیسدا قسە دەکات، بۆیە جۆیس گڵۆپەکان ڕێکدەخات لە تەنیشت پیتەوە بۆ ئەوەی ویڵ بتوانێت گڵۆپەکانی تەنیشت پیتەکان ھەڵبکات و ڕستەیان لێوە دروستبکات. کاتێک جیم ھۆپەر و جۆیس دەچنە سەراوژێرەوە بۆ دۆزینەوەی، لە سەرە مەرگدا دەیدۆزنەوە، و زیندووی دەکەنەوە بە سی پی ئاڕ و دەیگەڕێننەوە بۆ جیھانی ڕاستی، بەڵام ھێشتا کاریگەری لاوەکی ھەیە بەھۆی مانەوەی لە گەردوونە لێکچووەکەدا، وەک بینینی سەراوژێر، و پەیوەندییەک بە مایند فلەیەرەکەوە.\nلە وەرزی دووەمدا، لەلایەن مایند فلەیەرەکەوە دەستی بەسەردا دەگیرێت، تا ئەو کاتەی مایند فلەیەرەکە لە جەستەی دەبێتەوە بە یارمەتی دایکی، براکەی، و نانسی ویڵەر، کە مایند فلەیەرەکە لە جەستەی دەردەکەن.\nلە وەرزی سێیەمدا، سەرقاڵبوونی ھاوڕێکانی بە یارەکانیانەوە وای لێدەکات کە ھەست بە تەنیایی بکات. پەیوەندییەکەی بە مایند فلەیەرەکەوە یارمەتی کۆمەڵەکە دەدات لە زانینی کاتی چالاکبوونی مایند فلەیەرەکە. لە کۆتاییی وەرزەکەدا ماڵیان دەگوێزنەوە بۆ دەرەوەی ھۆکینس لەگەڵ دایکی، براکەی، و ئیلێڤن.\nویڵ بە سێیەم باشترین کەسایەتی شتە نامۆکان دانرا لەلایەن سکرین ڕانتەوە، لەپشت ئیلێڤن و ستیڤ ھارینگتن.\nشناپ بەکۆکراوەیی دوو خەڵات و شەش پاڵاوتنی وەرگرتووە بۆ ڕۆڵی ویڵ بایەرس. شناپ بۆ خەڵاتی ئێم تی ڤیی فیلم و تەلەڤیزیۆن پاڵێورا لە پۆلی باشترین تیمی سەر شاشە لەگەڵ ئەندامانی دیکەی کاستەکە گەیتن ماتەرازۆ، فین وۆڵفھارد، کەیڵەب مەکڵاکڵین، و سەیدی سینک لە ٢٠١٨، و لە پۆلی باشترین نواندنی ترساو لە ھەمان ساڵدا، کە بردییەوە. لەگەڵ تەواوی کاستی سەرەکی وەرزی دووەمدا، شناپ خەڵاتی ڕێکخراوی ئەکتەرەکانی شاشەی لە پۆلی باشترین نواندن لەلایەن گروپێکەوە لە زنجیرەیەکی درامی بردەوە لە ٢٠١٧. بۆ وەرزی سێیەم، کاستی سەرەکی (لەگەڵ شناپدا) دووبارە پاڵێوران بۆ ھەمان خەڵات، بەڵام ئەمجارە کاستەکە خەڵاتەکەی بەدەست نەھێنا. لەکۆتاییدا، لە ٢٠١٧دا، شناپ پاڵێورا بۆ پۆلی باشترین نواندن لە زنجیرەیەکی تەلەڤیزیۆنی دیجیتاڵ — ئەکتەرێکی گەنج.\n^ Andreeva, Nellie (August 20, 2015). "Duffer Will Byers played by Noah Schnapp Bros. Netflix Supernatural Drama Series Sets Young Cast, Gets Title". Deadline Hollywood. Retrieved August 24, 2015.\n^ Petski, Denise (October 14, 2016). "'Stranger Things' Netflix Series Adds Two New Regulars, Promotes Two For Season 2". Deadline Hollywood. Archived from the original on October 16, 2016. Retrieved October 14, 2016.\n^ Ausiello, Michael (February 9, 2018). "Stranger Things Season 3 Episode Count (Finally) Revealed". TVLine. Archived from the original on September 1, 2016. Retrieved February 9, 2018.\n^ "Stranger Things: The Main Characters, Ranked By Likability". ScreenRant. 2020-07-26. Retrieved 2021-07-03.\n^ Ramos, Dino-Ray; Ramos, Dino-Ray (2018-06-19). "MTV Movie & TV Awards Winners: 'Black Panther', 'Stranger Things' Among Top Honorees – Full List". Deadline. Retrieved 2021-07-03.\n^ "SAG Awards Nominations 2017: See the Full List". EW.com. Retrieved 2021-07-03.\n^ staff, T. H. R.; staff, T. H. R. (2017-01-29). "SAG Awards: The Complete Winners List". The Hollywood Reporter. Retrieved 2021-07-03.\n^ "Nominations Announced for the 26th Annual Screen Actors Guild Awards ® | Screen Actors Guild Awards". www.sagawards.org. Retrieved 2021-07-03.\n^ "Nominees - Young Artist Awards". web.archive.org. 2017-02-02. Retrieved 2021-07-03.\nوەرگیراو لە «https://ckb.wikipedia.org/w/index.php?title=ویڵ_بایەرس&oldid=846727»\nئەم پەڕەیە دواجار لە ١٢:٥٥ی ٢٥ی ئەیلوولی ٢٠٢١ نوێ کراوەتەوە.


تیروپشكی لالیگا راكێشراو وادەی كلاسیكۆ ئاشكراكرا | دەزگاى زارى کرمانجى\nتیروپشكی لالیگا راكێشراو وادەی كلاسیكۆ ئاشكراكرا\nزاری كرمانجی- ئاژانسییە هەواڵییە وەرزشییەكان: یەكێتی تۆپی پێی ئیسپانیا تیروپشكی وەرزی نوێی خولی تۆپی پێی وڵاتەكەی ئەنجامداو لە یەكەم یارییدا ریال مەدرید بەرامبەر خیتافی یاریی دەكات و بەرشەلۆنەش رووبەڕووی یانەی ئێلچی دەبێتەوە.\nیەكێتییەكە ئێوارەی دوێنێ دووشەممە تیروپشكەكەی ئەنجامدا، ركابەرییەكانی وەرزی نوێی لالیگا، 13ی 9ی 2020 دەست پێدەكات، لە یەكەم گەڕی خولەكەدا ریال مەدریدی پاڵەوان بەرامبەر یانەی خیتافی یاریی دەكات، لەو یارییەدا كە لە یاریگەی یانەی شاهانە دەكرێت و بەرشەش میوانداری یانەی ئێلچی دەكات.\nبەهێزترین یاری گەڕی یەكەمی خولەكە لەسەر یاریگەی واندا میترۆپۆلیتانۆ دەبێت، كاتێك ئەتلێتیكۆ مەدرید میوانداری یانەی سێڤییا دەكات.\nبەپێی تیروپشكەكە یەكەم یاری كلاسیكۆی نێوان هەردوو یانەی بەرشەلۆنەو ریال مەدرید لە 25ی 10 لە كامپ نو ئەنجام دەدرێت، دووەم كلاسیكۆش رۆژی 11ی 4ی ساڵی داهاتوو لە یاریگەی ریال مەدرید بەڕێوەدەچێت.\nبەپێی میدیای ئیسپانیا كلاسیكۆی یەكەم بەبێ ئامادەبوونی هاندەران بەڕێوەدەچێت و كلاسیكۆی دووەم، هاندەران دەگەڕێنەوە نێو یاریگەكان.\nریمۆنتادای ئینتەر بەسەر تۆرینۆ\nرۆیشتنی كرستیانۆ لە یوڤی یەكلایی بووەوە